AVOIN 

MEDIATUOTANTO 



1 



Published : 2011-04-08 
License : None 

JOHDANTO 
1. ALUKSI 



2 



1 . ALUKSI 



Avoin mediatuotanto -opas tarjoaa tukea pienimuotoisten video-ohjelmien tekoon ja julkaisuun. 
Opas on suunnattu ihmisille ja yhteisöille, jotka tahtovat käyttää videota viestinnässään ja 
julkaista ohjelmia verkossa. 

Ryhtyäksesi tekemään kiinnostavia ja toimivia ohjelmia ei sinulla välttämättä tarvitse olla alan 
koulutusta tai mittavia tuotantoteknisiä resursseja. Avoin media tarkoittaa matalan kynnyksen 
mediaa, jossa tuotantoympäristönä toimivat kevyet laitteet, avoimen lähdekoodin ilmaiset 
ohjelmistot sekä internetin vapaat sisällöt ja julkaisukanavat. 

Oppaan tavoite on tarjota suomeksi käytännönläheisiä ohjeita ja suosituksia tähän uuteen 
tuotantoympäristöön. Video-, televisio- ja elokuvatuotanto ovat siirtymässä perinteisestä 
toimintakulttuurista uuteen avoimen julkaisun maisemaan, jonka tunnetuin edustaja VVikipedia 
viettää oppaamme julkaisupäivänä 10-vuotisjuhlaansa. 

Oppaan aluksi luomme katsauksen YHTEISÖMEDIAN MAISEMAAN. Verkko- ja yhteisömedian 
käytäntöjen lisäksi kuvaamme kevyen, nopean ohjelmatuotannon lähtökohtia ja esittelemme 
videotuotantoon ja jakeluun soveltuvia avoimen lähdekoodin ohjelmistoja ja julkaisualustoja. 
Luomme katsauksen myös verkosta löytyviin vapaan sisällön resursseihin ja avoimiin 
lisensointimalleihin. 

Jos video-ohjelmien tuotanto on sinulle uutta, löydät perustietoja ohjelman suunnitteluun, 
kuvauksiin ja tarvittavaan kalustoon oppaan TUOTANTO-osiosta. 

Mikäli olet jo tehnyt ohjelmia, voit oppaan avulla perehtyä tuotantoon ja julkaisuun avoimilla 
välineillä Leikkaus ja JULKAISU -osioissa. Esittelemme videon työstöprosessin hyödyntäen 
avoimen lähdekoodin OpenShot-editoria, joka toimii Linux-ympäristössä, ja annamme ohjeita 
videon julkaisemiseen ja jakamiseen internetissä. 

Oppaan taustalla ovat kirjoittajien kokemukset Avoin media -työpajoista, joissa muutaman tunnin 
tuotantona on synnytetty toimivia ohjelmia open source -menetelmin. Kiitämme pajojen 
osallistujia hyvästä palautteesta, joka siivitti oppaan toteutusta. 

Toivomme että oppaaseen kootut ohjeet tuovat apua tuotantoosi. Tärkein ohjeemme on 
kuitenkin tekemällä oppiminen: harjoitus tekee mestarin myös avoimen median tuotannossa. 

2. VERKKO- JA YHTEISÖMEDIA 



Tässä oppaassa ohjelmatuotanto tapahtuu yhteisöllisen median tuotantoympäristössä. Avoimen 
median tuotantoympäristöön kuuluvat: 

Kevyt tuotantotapa, jolla voit tuottaa sisällöltään kiinnostavaa ja laadukasta ohjelmaa vähäisin 
ajallisin ja teknisin panostuksin. 

Avoimen lähdekoodin ohjelmistot, joilla voit koostaa ohjelman ja tuottaa siihen tulevat ääni- ja 
graafiset tehosteet. 

Avoimet sisällöt ja lisenssit, joiden avulla voit hyödyntää verkon tarjoamia sisältöjä omassa 
tuotannossa, ja tuoda myös oman ohjelmasi muiden käyttöön. 

Verkko- ja yhteisömedian julkaisualustat ja käytännöt, joiden avulla voit julkaista ohjelmasi eri 
kanavilla ja jakaa sen muiden kanssa. 

Sekä tuotantoon että julkaisuun on tarjolla lukuisia vaihtoehtoisia ratkaisuja. Oppaaseen on 
näiden pohjalta valittu käytännössä toimivaksi todettuja yhdistelmiä, joita suosittelemme 
käyttöösi. 



VERKKOVIDEON NOPEA KEHITYS 



Internetin mediaominaisuudet alkoivat kehittyä World Wide Webin ja graafisten selainten 
myötä 1990-luvun alkupuolella, jolloin multimediaa eli video- ja äänitiedostoja alettiin julkaista 
verkkosivuilla. Alussa median käyttö netissä oli kuitenkin vähäistä, sillä tiedostojen lataaminen 
vaati julkaisijalta ja käyttäjältä laajaa kaistaa. 

Taiteilijat ja aktivistit ovat olleet verkkovideon edelläkävijöitä. Tanskalaisen SuperFlex- 
taiteilijakollektiivin Superchannel-verkkoalusta tarjosi video- ja radiokanavapalveluja kymmenille 
eurooppalaiselle yhteisöille jo 1990-luvun lopulla. 1999 käynnistyi myös Indymedia, globaali 
osallistuvan journalismin ja avoimen julkaisemisen verkosto, jonka puitteissa tuotettiin myös 
verkkovideota. 

2000-luvulla verkkovideon kehitys on ollut räjähdysmäistä. Laajempaan tietoisuuteen internet 
videoalustana nousi 2005 avatun YouTube -palvelun myötä. Samana vuonna avautui muita 
suosituksi tulleita videopalveluja kuten Vimeo ja blip.tv. Myös perinteiset mediayhtiöt 
kiinnostuivat verkkojakelusta ja toivat ohjelmiaan verkkoon VOD (video on demand) -arkistoiksi. 
Suomen suurin nettitelevisio- ja radiopalvelu YLE Areena avattiin 2007. 

2010-luvulla verkkovideo on jo monelle tärkeä itseilmaisun väline ja organisaatioille keskeinen 
viestinnän muoto. Myös videopalvelujen tehokkuus - videokuvan laatu ja siirtonopeus - on 
kehittynyt nopeasti ja videopalvelut toistavat jo HD (high definition) -laatuista mediaa. 

YHTEISÖLLINEN JA SOSIAALINEN MEDIA 



2000-luvulla verkkokulttuuria on rikastanut suuri joukko sovelluksia, joiden painopiste on 
käyttäjien tuotannossa ja yhteistyössä: 

Blogit (englannin sanoista "vveb-log"). Blogi on verkossa oleva lehti, päiväkirja tai mielipidepalsta, 
joka esitetään verkkosivun muodossa. Videoblogit ovat blogin alalaji. 

Wikit eli verkkopohjaiset yhteistyöalustat, jonka sisältöä käyttäjät voivat itse muokata 
haluamallaan tavalla. Tunnetuin wikipalvelu on Wikipedia-ensyklopedia. 

Linkitys- ja mediapalvelut, joissa käyttäjät voivat jakaa esimerkiksi linkkilistoja (de.licious, Digg), 
valokuvia (Flickr) tai videoita (YouTube). 

Yhteisöpalvelut, joissa käyttäjät voivat verkostoitua, pitää yllä suhteitaan ja jakaa päivityksiä ja 
muita tietoja, esimerkiksi Facebook, Tvvitter ja MySpace. 

Näitä sovelluksia ja niihin liittyviä käytäntöjä on ryhdytty kutsumaan nimekkeellä sosiaalinen 
media. Sosiaalista mediaa luonnehtii käyttäjälähtöinen, yhteisöllinen tuotanto ja jakelu: yhteistyö 
tiedon ja sisältöjen tuotannossa, sisältöjen kommentointi ja jakaminen, ja sisältöjen filtteröinti 
esimerkiksi soittolistoiksi tai podcast-lähetyksiksi. 

Sosiaalisen, yhteisöllisen median käytännöt kuten vertaistuotanto ja avoin julkaiseminen tukevat 
mediademokratiaa, jonka osalta 2000-luvulla on puhuttu kansalaisjournalismin noususta. 
Luovan tuotannon osalta vastaava uusi ilmiö on remix-kulttuuri, jossa valmista media-aineistoa, 
teoksia ja niiden katkelmia muokataan ja miksataan uusiksi teoksiksi. 

Myös video asettuu tähän avoimen julkaisun ja yhteistyön ympäristöön. YouTuben, Vimeon ja 
Blip.tv:n kaltaisten yleispalvelujen lisäksi verkossa on lukuisia eri kohderyhmien videojakeluun 
tarkoitettuja palveluita, sekä videon esittämiseen keskittyviä palveluita, kuten esimerkiksi avoin 
mediasoitin Miro (http://www.getmiro.com) . Videon yhteisöllinen tuotanto verkossa on 
vaikeampaa kuin tekstin, mutta editointisovelluksia tähän kehittää esimerkiksi Kaltura 
(http://corp.kaltura.com) . 




3 - KEVYT TUOTANTOTAPA 



Aloittaaksesi ohjelmien tekemisen tarvitset ennen kaikkea idean ja innostusta. Oman ohjelman 
tekeminen ei vaadi suurta kuvausryhmää tai raskasta kalustoa. Teknisen kehityksen myötä 
useimmat kamerat ja mikrofonit ovat helppokäyttöisiä, mahtuvat reppuun ja ovat kevyitä 
kantaa. Kevyellä kalustolla kuvatessasi voit liikkua pyörällä tai bussilla mihin tahansa. Teknisiä 
resursseja voi myös hyvin jakaa, eikä kaikilla tarvitse olla omia kameroita ja leikkausyksiköitä. 

Useimmat pienetkin kamerat, kuten kännykät, sopivat kuvaamiseen, kunhan valoa on riittävästi. 
Jos suunnittelet haastattelun tekemistä tai muuta puhetta sisältävää ohjelmaa tarvitset kameran 
lisäksi ulkoisen mikrofonin, jonka voi kytkeä kameraan tai audiotallentimeen. Leikkaamiseen 
sopivia tietokoneohjelmia on useita. Tässä oppaassa esittelemme avoimen lähdekoodin ohjelmia, 
jotka ovat ilmaisia ja vapaasti saatavilla. Tarvitset siis vain Linux-käyttöjärjestelmällä varustetun 
tietokoneen. Tarkemmat ohjeistukset teknisistä vaatimuksista löydät oppaan Tuotanto-osiosta. 

Kevyt tuotantotapa säästää aikaa ja rahaa. Kevyen ja edullisen tekniikan hyödyntäminen, oman 
tekemisen suunnittelu ja kevyt jälkituotanto nopeuttavat ohjelman valmistumista ja alentavat 
tuotantokustannuksia. Hyvä ohjelma ei vaadi erikoistehosteita tai useita kameroita vaan 
mielenkiintoinen sisältö ratkaisee. Jos tekijä uskoo asiaansa ja tuntee aiheensa, syntyy hyvää ja 
ripeästi. Suunnittelua voi tehostaa seuraamalla, kuinka paljon työprosessi vie aikaa. Omaa 
julkaisukynnystä ei kannata laittaa liian korkealle, vaan mielummin julkaista ohjelma 
mahdollisimman nopeasti, kunhan perusasiat ovat kunnossa. Seuraavalla kerralla voit tehdä asiat 
paremmin. Ohjelman tekoprosessia kannattaa harjoitella, koska vain tekemällä oppii. 

Kevyt tuotantotapa on otettu käyttöön monissa projekteissa ja on kehitetty myös menetelmiä, 
joiden tavoite on opettaa ei-ammattilaisille videon tekemistä. Yksi esimerkki on digitarina, jossa 
tekijä käsikirjoittaa, kuvaa, äänittää puheen ja leikkaa oman tarinansa muutaman päivän aikana. 

Kevyt tuotantotapa soveltuu hyvin monenlaisiin videotuotantoihin: järjestön kampanjavideoon, 
paikallishistorian tarinoihin, reportaasiin kaupunkitapahtumasta, lyhytelokuvan tekemiseen - tai 
mihin ikinä keksitkään sitä soveltaa. 

MIKÄ ON OHJELMA? 



Ennen kuin tartut kameraan on ehkä hyvä miettiä, mikä ohjelma oikeastaan on. Internet on 
täynnä videoita, mutta vain murto-osa niistä on varsinaisia ohjelmia. Jos kuvaat videota 
kännykälläsi tai videokameralla, syntyy kuvauksen tuloksena aineistoa. Aineisto on videokuvaa, 
ohjelman raakamateriaalia. Ohjelma on kuitenkin raakamateriaalia pidemmälle viety viestivä 
kokonaisuus, jota katsojan on mahdollista seurata ja ymmärtää. 

Voit työstää kuvamateriaalista helposti ohjelman kun otat huomioon seuraavat asiat: 

• Aihe ja näkökulma: Mistä ohjelma kertoo, mitä se haluaa sanoa ja mistä näkökulmasta? 

• Ohjelmatyyppi ja tyyli: Onko kyseessä ajankohtainen reportaasi tai uutinen, henkilökuva, 
sketsi vai joku näiden välimuoto? 

• Rakenne: Mistä ohjelma alkaa ja mihin se loppuu? Missä järjestyksessä ohjelma etenee eli 
millainen juoni siinä on? 

• Viimeistely: Kuvamateriaalin leikkaaminen, alku- ja lopputekstit sekä muu grafiikka, äänen 
tasojen tarkistaminen, ohjelman exportoiminen eli tekeminen tiedostoksi 
leikkausohjelmasta. 



6 



4. AVOIMEN LÄHDEKOODIN OHJELMISTOT 



Tässä luvussa esitellään avoimen lähdekoodin ohjelmia, joita voit käyttää videotuotannossasi. 
Ohjelmat ovat keskenään yhteensopivia, ja niistä muodostuu avoimen tuotantostudion toimiva 
työkalupakki. 



Tietokoneohjelma kirjoitetaan ihmisten ymmärtämällä ohjelmointikielellä (kuten C++), joka 
käännetään kääntäjän avulla konekielelle. Yleensä kaupallisista ohjelmista toimitetaan vain tämä 
konekielinen versio, jolloin käyttäjä ei pääse tutkimaan eikä muuttamaan ohjelmaa. Avoimista 
ohjelmista taas toimitetaan myös lähdekoodi, jolloin kuka tahansa voi tutkia, käyttää ja muuttaa 
ohjelmaa. Avoimen lähdekoodin yhteisöissä syntynyttä, hajautettua yhteistyötä sovelletaan nyt 
sosiaaliseen mediaan ja muuhun avoimeen, osallistuvaan tuotantoon. 

Avoimen lähdekoodin ohjelmaa ja sen muokattua versiota saa myös jakaa vapaasti, mikä 
tarkoittaa että ohjelman lataaminen omaan käyttöön on ilmaista. 



Videon tekemiseen tässä oppaassa käytetään avoimen lähdekoodin OpenShot- ja Kino - 
videoeditoreita. 

Useimmat avoimen lähdekoodin videoleikkausohjelmistot ovat vielä toistaiseksi toimivuudeltaan 
hieman rajoittuneempia kuin suljetut kaupalliset editointiohjelmat, kuten vaikkapa Applen Final 
Cut tai Adobe Premiere, mutta ovat silti hyviä työkaluja. 

Ohjelmistot kehittyvät myös voimakkaasti. Vuoden 2010 lopussa julkaistiin avoimen lähdekoodin 
beta-versio Hollyvvoodin ammattilaistuotannoissakin käytetystä Lightvvorks - 
editointiohjelmistosta. Tämä ilmainen ammattilaissofta toimii toistaiseksi vain Windows- 
ympäristössä, Linux-versio on odotettavissa aikaisintaan vuoden 2011 lopussa. 

OpenShot 



OpenShot Video Editor on videon leikkausohjelma Linuxille. Se on ilmainen avoimen lähdekoodin 
ohjelma. Editoiminen OpenShotilla on helppoa, kunhan ohjelman pienet rajoitukset tulevat 
tutuiksi. 

Projektin aloitti elokuussa 2008 Jonathan Thomas, jonka päämääränä oli tuottaa vakaa, ilmainen 
ja helppokäyttöinen videoeditori. Ohjelmaa kehitetään aktiivisesti ja uusia ominaisuuksia 
julkaistaan jatkuvasti. Maaliskuussa 2010 OpenShot äänestettiin parhaaksi Linux-videoeditoriksi ja 
se on sisällytetty Linuxin Ubuntu-käyttöjärjestelmän jakeluversioon. 

OpenShotin avulla voi leikata videota, lisätä siihen erikoistehosteita ja siirtymiä, sekä eksportoida 
eli viedä videon monissa eri tiedostomuodoissa, sillä se käyttää videon pakkaamiseen ffmpeg- 
ohjelmaa. 

Ohjelman etu on sen tarjoama mahdollisuus useamman video- ja ääniraidan samanaikaiseen 
käyttöön. Ohjelma tarjoaa myös laajat kuvan editointimahdollisuudet. OpenShotiin voit tuoda 
hyvin monenlaisia, vaikkapa kännykällä tai muistikorttikameralla kuvattuja videotiedostoja. 



MITA OVAT AVOIMET OHJELMISTOT? 



AVOIMET VIDEOEDITORIT 

OpenShot tukee esimerkiksi seuraavia videotyyppejä: AVCHD, QuickTime, DVD, Xbox 360, 
Vimeo, Flickr, Picasa, Youtube, Nokia ja Metacafe. Tuetut videoformaatit ovat: Ogg Theora, 
MPEG-TS, MKV, ipod, vob, mov, mp4 ja mpeg. Jos materiaalisi on dv-kasetilla, joudut käyttämään 
kaappaamiseen jotain muuta ohjelmaa, esimerkiksi Kinoa. 

OpenShotin käytöön ja asennukseen löytyy oma opas FLOSS Manuals -kirjastosta. Uusimmat 
tiedot Open Shotista löydät projektin verkkosivuilta: http://www.openshotvideo.com/ 

Kino 

IkIiINIoI ; 

Kino on ilmainen avoimen lähdekoodin videoeditori, jonka avulla voi kaapata videota Firewire- 
johdon avulla tietokoneelle ja lisätä otsikoita, siirtymiä ja videoefektejä kuvamateriaaliin. Se toimii 
Linuxissa ja sitä ei ole saatavilla Windows tai Mac OS X -käyttöjärjestelmiin. 

Kino on vakaa ja käyttöliittymältään melko näppärä, kun siihen hieman perehtyy. Kinossa suurin 
rajoite on yksiraitaisuus, mikä tarkoittaa että kuva ja ääni eivät ole erotettavissa toisistaan. 
Päälleäänitys- (eli dub-) toiminnon avulla kuvan ja äänen keskinäinen sommittelu on mahdollista, 
mutta käytännössä leikkaus Kinolla sujuu jouheasti silloin, kun ääni ja kuva leikkautuvat aina 
samasta kohtaa tai jos kuvattua materiaalia käytetään ilman ääntä. 

Kinon käytöön ja asennukseen löytyy oma opas FLOSS Manuals -kirjastosta. Viimeisimmät tiedot 
Kinosta löytyvät verkkosivulta: http://www.kinodv.org 

OHJELMAT ÄÄNEN JA GRAFIIKAN MUOKKAAMISEEN 



Vaativammissa tuotantotehtävissä kuten äänen ja musiikin miksauksessa ja videografiikan 
työstössä voit käyttää seuraavia ohjelmia. Tarkemmat ohjeet niiden käyttöön löydät FLOSS 
Manuals -oppaista. 

Audacity 

fihudarity 

Audacity on avoimen lähdekoodin äänieditori. Audacityä voi käyttää äänien editoimiseen, 
esimerkiksi musiikin ja puheen miksaamiseen tai äänen tasojen säätämiseen. Audacityllä voi 
myös äänittää puhetta. 

Audacity on saatavilla Linux, Mac OS X ja Windows -käyttöjärjestelmiin. 

Viimeisimmät tiedot Audacitystä löydät Audacityn verkkosivulta: http://audacity.sourceforge.net/ 

GIMP 

GIMP eli GNU Image Manipulation Program on avoimen lähdekoodin grafiikkaeditori. Sillä voi 
muokata rasterigrafiikkaa, esimerkiksi valokuvia. GIMP on saatavilla ilmaiseksi moniin 
käyttöjärjestelmiin. Kaupallisista ohjelmista GIMP vastaa Adobe Photoshopia. 

GIMPin voit ladata ilmaiseksi osoitteesta: http://www.gimp.org/ 



Inkscape 




Inkscape on avoimen lähdekoodin vektorigrafiikkaeditori. Kaupallisista ohjelmista Inkscape vastaa 
suunnilleen Corel Drawia. Inkscape tekee vektorigrafiikkaa XML-muodossa SVG-standardin 
mukaisesti. Se toimii monissa eri käyttöjärjestelmissä. 

Inkscapen voit ladata ilmaiseksi osoitteesta: http://inkscape.org/ 

5- AVOIMET LISENSSIT JA VAPAAT 
SISÄLLÖT 



Video-ohjelmia tekiessäsi törmäät tekijänoikeuskysymyksiin kahdella tasolla. Ensinnäkin sinun 
tulee huomioida tekijänoikeudet, jos käytät ohjelmassasi jonkun muun tekemää materiaalia kuten 
musiikkia, kuvia tai tekstiä. Toisaalta tekijänoikeudet koskevat myös omaa ohjelmaasi kun se on 
valmis. 

TEKIJÄNOIKEUS JA AVOIMET LISENSSIT 



Suomessa ja useissa muissa maissa kaikki luovan työn tuloksena syntyneet teokset eli 
esimerkiksi tekstit, musiikki, ohjelmat, elokuvat, valokuvat, tietokoneohjelmat, pelit ja 
taideteokset on lähtökohtaisesti suojattu tekijänoikeudella. Tekijänoikeus syntyy automaattisesti 
teosta luotaessa. Lain määrittelemä tekijänoikeus on hyvin kattava, mutta samalla rajoittava: 
kaikenlainen teoksen levittäminen, kopioiminen, hyödyntäminen, muokkaaminen ja 
jälleenmyymyinen on kiellettyä ilman tekijän lupaa. 

Useissa tapauksissa toisen teoksen käyttöön tarvittavan luvan pyytäminen tekijältä on kuitenkin 
käytännössä työlästä, ellei mahdotonta. Monet tekijät myös toivovat, että heidän työnsä leviää 
ja sitä hyödynnetään uusissa yhteyksissä mahdollisimman vapaasti. Tekijänoikeuslainsäädännöstä 
on eräiden toimijoiden mielestä tullut myös taakka ja este ideoiden ja luovan työn vapaalle 
leviämiselle. 

Perinteisen tekijänoikeuskäytännön rinnalle on luotu joukko avoimia lisenssejä ja käytäntöjä, joilla 
tekijä voi rajoittaa tekijänoikeuksiaan ja sitä kautta varmistaa mahdollisimman suuren 
avoimuuden ja vapauden oman työnsä levittämiselle ja hyödyntämiselle. Vapailla lisensseillä 
viitataan kulttuurisisältöjen yhteydessä esimerkiksi Creative Commonsiin, ohjelmistopuolella 
vastaava lisenssi on GNU GPL. Tekijä voi lisensoinnin sijaan myös luopua tekijänoikeuksistaan 
kokonaan, jolloin hän antaa työnsä täysin avoimesti muiden käyttöön, yleiseksi hyödyksi. 
Tällaiset teokset kuuluvat Public Domainiin, kuten myös teokset, joiden lisenssi on vanhentunut. 

Jos haluat käyttää jonkun toisen tekemää materiaalia ohjelmassasi, ota ensiksi selvää, 
minkälaiset tekijänoikeudet teosta koskevat. Avoin sisältö on yleensä julkaistu Creative 
Commons -lisenssillä tai se kuuluu Public Domainiin. Tällaista sisältöä voit kierrättää omassa 
videojulkaisussasi laillisesti ja ilman korvausta, kunhan noudatat lisenssien mainitsemia ehtoja. 

Jos haluat julkaista oman ohjelmasi avoimella lisenssillä, Creative Commons-lisenssi on hyvä 
vaihtoehto. Muista, että sinun tulee tehdä lisensointi erikseen, sillä kuten edellä jo sanottiin, täysi 
tekijänoikeus syntyy kaikille teoksille automaattisesti. 

Huomaa, että Teostoon kuuluvien säveltäjien musiikista täytyy aina maksaa, vaikka saisit 
henkilökohtaisesti luvan säveltäjältä. 

MITÄ ON VAPAA SISÄLTÖ? 



Avointen lisenssien ja Public Domainin yhteydessä puhutaan vapaasta sisällöstä. Vapaan 
kulttuurin teosten määrittely (http://freedomdefined.org/Definition/Fi) tunnistaa seuraavat 
perusvapaudet, jotka minkä tahansa lisenssin täytyy tarjota, jotta työtä voidaan pitää "vapaana 
sisältönä": 

• Vapautta käyttää teosta ja nauttia sen käyttämisen hyödyistä. 

• Vapautta tutkia teosta ja soveltaa siitä hankittua tietoa. 

• Vapautta tehdä ja levittää kopioita, osaksi tai kokonaisuudessaan, sen sisällöstä ja 
ilmaisusta. 

• Vapautta tehdä muutoksia ja parannuksia ja levittää johdettuja teoksia. 
Vain kolmea rajoitusta pidetään sallittuina: 

• Tekijät pitää mainita (alkuperäisteoksen tekijät on mainittava). 

• Lisenssin vapaudet pitää siirtää teoksen mukana (johdannaisteos pitää julkaista 
vastaavalla lisenssillä). 

• Vapaudet voidaan suojata (esimerkiksi pääsyä lähdekoodiin vaaditaan, kun teoksen 
johdannaisteoksia jaellaan uudelleen). 

Vapaallakin sisällöllä on kuitenkin aina tekijä. Tekijyys säilyy teoksen tekijällä, vaikka sisältö on 
määritelty vapaasti käytettäväksi. Tekijän ja teoksen nimen mainitseminen, jos tiedossa, ja 
materiaalin käyttäminen reilussa hengessä sisältyy vapauden ja avoimuuden ideaan. Alla 
kerrotaan tarkemmin edellä esitellyistä lisensseistä. 

Public domain 




Public domain on englanninkielinen termi, jolla tarkoitetaan vapaasti yleiseen käyttöön 
asetettujen teosten joukkoa. Usein public domainista käytetään lyhennettä PD. Public domainissa 
olevan teoksen tekijä on luopunut tekijänoikeuksistaan siinä määrin kuin se on lainsäädännön 
mukaan mahdollista, ja teoksen käytölle on mahdollisimman vähän rajoituksia. 

Useimmissa maissa tekijänoikeuslaki sallii teoksen tai sen osan levittämisen esimerkiksi tietyn 
ajan kuluttua tekijän kuolemasta. Kaikki teokset siirtyvät public domainiin näin myös 
vanhetessaan. 



Creative Commons 

©creative 
commons 

Creative Commons on Yhdysvalloissa vuonna 2001 perustettu voittoa tavoittelematon yhteisö, 
joka pyrkii edistämään luovan työn tuotteiden levittämistä laillisesti. Creative Commons eli CC on 
yksi tunnetuimmista ja laajimmin käytetyistä lisenssointijärjestelmistä, jossa tekijä voi itse 
määritellä tekijänoikeuksiensa laajuuden valitsemalla erilaisista lisenssivaihtoehdoista. Samalla 
Creative Commons kokoaa verkkoon helposti etsittävään muotoon tällaisia vapaasti levitettäviä 
teoksia. 

Creative Commons -lisenssit on suomennettu vuonna 2004. Suomessa Creative Commons - 
sivuista ja lisensseistä vastaavat Taideteollinen korkeakoulu sekä Tietotekniikan tutkimuslaitos 
HIIT. 

Creative Commonsista löydät lisätietoa suomenkielisiltä sivuilta osoitteessa: 
http://creativecommons.fi/ 



Creative Commons -lisenssiehdot 



Creative Commonsilla on neljä vapaasti valittavaa lisenssiehtoa: 



Nimi mainittava (englanniksi Attribution, lyhenne by) 



© 



Annat muiden kopioida, jaella, näyttää ja esittää sinun tekijänoikeuksiisi kuuluvaa teosta sekä sen 
pohjalta tehtyjä muokattuja versioita teoksestasi vain, jos he mainitsevat nimesi alkuperäisenä 
tekijänä. 

Sama lisenssi (englanniksi ShareAlike, lyhenne sa) 



Annat muiden levittää muokattuja teoksia vain samalla lisenssillä, jolla oma teoksesi on julkaistu. 
Ei kaupalliseen käyttöön (englanniksi NonCommercial, lyhenne nc) 



Annat muiden kopioida, jaella, näyttää ja esittää sinun tekijänoikeuksiisi kuuluvaa teosta sekä sen 
pohjalta tehtyjä muokattuja versioita vain ei-kaupallisessa käytössä. 

Ei jälkiperäisiä (englanniksi NoDerivatives, lyhenne nd) 



Annat muiden kopioida, jaella, näyttää ja esittää sinun tekijänoikeuksiisi kuuluvaa alkuperäistä 
teosta, mutta et salli muokattujen versioiden tekemistä teoksesta. 

Erilaiset Creative Commons -lisenssit muodostuvat näiden neljän ehdon yhdistelmistä. 
Suomenkielisiä Creative Commons -lisenssejä on 11. 

Esimerkiksi merkintä nc-sa tarkoittaa, että teosta ei saa käyttää kaupallisiin tarkoituksiin ja 
kaikki teoksesta muokatut versiot tai teosta hyödyntävät uudet teokset pitää julkaista samalla 
nc-sa -lisensillä. 

Pelkkä by merkintä taas tarkoittaa, että teosta saa käyttää ja hyödyntää miten tahansa kunhan 
mainitsee alkuperäisen tekijän nimen. Lähes kaikki lisenssin käyttäjät valitsevat ainakin 
vaihtoehdon by. 

GNU General Public Licence 




® 

GNU General Public License eli lyhennettynä GNU GPL tai pelkkä GPL on vapaiden ohjelmistojen 
julkaisemiseen tarkoitettu lisenssi, joka antaa kenelle tahansa oikeuden tutkia, käyttää, kopioida, 
muuttaa ja jakaa edelleen ohjelmia ja niiden lähdekoodia. Lisenssi takaa, että nämä vapaudet 
säilyvät myös GPL-koodiin pohjautuvissa muunnelluissa ohjelmissa. Mikäli GPL-ohjelmaa tai sen 
muunnelmaa levitetään edelleen, lähdekoodi on julkaistava samalla lisenssillä, eikä ohjelman 
käytölle tai levitykselle saa asettaa lisärajoituksia. 

GPL-lisenssi ei estä ohjelmien kaupallista käyttöä. Ohjelman muokkaaja saa myydä tuotteen 
kopioita tai muunnelmia, kunhan noudattaa lisenssin asettamia ehtoja. GPL-ohjelmiin perustuvia 
muunnoksia voidaan myös ohjelmoida kaupallisesti, ja jos muunneltua ohjelmaa ei levitetä 
eteenpäin, lähdekoodiakaan ei ole pakko julkaista. On olemassa monia yrityksiä, joiden 
liiketoimintamalli perustuu siihen, että ne muokkaavat ja yhdistelevät GPL-ohjelmia muiden 
yritysten tarpeisiin. 

GPL on selvästi käytetyin vapaiden ohjelmistojen lisenssi, ja muun muassa lukemattomat erilaiset 
GNU/Linux-käyttöjärjestelmän versiot koostuvat pääosin GPL-ohjelmista. Vaikka GPL-lisenssiä 
käytetään pääasiassa ohjelmien lisensointiin, on esimerkiksi FLOSS Manualsin käyttöoppaat 
julkaistu GPL-lisenssin alaisuudessa. Videoiden tapainen materiaali kannattaa kuitenkin julkaista 
Creative Commons -lisenssillä. 

GNU GPL -lisenssistä löydät lisätietoa osoitteesta: http://www.gnu.org/licenses/gpl.html 



Avoimilla lisensseillä on julkaistu verkossa avoimen lähdekoodin ohjelmistojen lisäksi vapaasti 
erilaisiin tuotantoihin tai uudelleenmiksaukseen käytettävissä olevaa sisältöä. 

Creative Commons ylläpitää listaa CC-lisensoidusta aineistosta osoitteessa 
http://wiki.creativecommons.org/Content_Curators. Alla esitellään muutamia avoimen sisällön 
lähteitä, joista voi olla apua tuotannossasi. 



ccMixter (http://www.ccmixter.org) on Creative Commonsin luoma yhteisöllinen musiikkikirjasto, 
jossa kaikki kappaleet on lisensoitu avoimella cc-lisenssillä. ccMixteristä voit etsiä musiikkia 
ohjelmaasi erilaisilla hakutoiminnoilla, ladata ne koneellesi ja tuoda leikkausohjelmaan. Voit myös 
uudelleenmiksata kappaleita ja jakaa omia biisejäsi muiden käytettäväksi lataamalla ja 
lisensoimalla ne ccMixteriin. Musiikin lataaminen omalle koneelle ei vaadi rekisteröitymistä, mutta 
oman musiikin lisääminen sivuille kyllä. 



Freesound 



ESIMERKKEJÄ VAPAASTA SISÄLLÖSTÄ 



ccMixter 




©mister 





reesound 



Freesound (www.freesound.org) on ääniin erikoistunut avoin tietokanta. Voit hakea esimerkiksi 
liikenteen ääntä tai tuulen huminaa ja ladata tiedostot koneellesi. Ladataksesi ääniä sinun tulee 
rekisteröityä käyttäjäksi. 



Internet Archive 




Internet Archiven löydät osoitteesta http://www.archive.org/ 

Internet Archiven tavoitteena on internetin ja digitaalisen tiedon tallentaminen, arkistointi ja 
säilyttäminen. Internet Archive lataa ajoittain miltei kaikki mahdolliset verkkosivut, sekä indeksoi 
ja arkistoi ne. Tätä palvelua kutsutaan nimellä VVayBack Machine 

(http://www.archive.org/web/web.php) ja sen arkistoa on helppo käyttää. Voit nähdä oman 
sivustosi vanhemmat versiot tai lukea verkosta poistuneiden sivujen sisältöä. 

Tämän lisäksi Internet Archive tarjoaa varastointitilaa miltei mille tahansa tiedolle, jonka tahdot 
ladata arkistoon. Voit tallentaa ohjelmistoja, videota, tekstiä, ääntä, mitä tahansa. On olemassa 
tiettyjä vaatimuksia, joista olennaisin on se, että sinun tulisi omistaa teokset, tai ainakin saada 
lupa niiden lataamiseen. Sinun täytyy myös lisensoida työt Creative Commons -lisenssillä (tai 
vastaavalla). Tämä ei yleensä ole ongelma, mikäli kyseessä on itse tekemäsi teos, mutta se voi 
olla ongelmallista, mikäli käytit tekijänoikeusten alaista materiaalia (esimerkiksi musiikkia 
videossa) työsi sisällä, tai jos lataat jotain jonkun muun tekemää. Internet Archive sisältää myös 
valtavan määrän public domainiin kuuluvaa materiaalia, esimerkiksi vanhoja dokumenttifilmejä, 
joita voi käyttää oman teoksen kuvamateriaalina. 



Wikimedia Commons 




Wl KIM ED IA 
COMMONS 



VVikimedia Commonsin löydät osoitteesta http://fi.wikipedia.org/wiki/Wikimedia_Commons 

Wikimedia Commonsla ylläpitää VVikimedia Foundation, voittoa tuottamaton säätiö, joka ylläpitää 
myös VVikipediaa. Se on mediatiedostojen tietokanta, jota kuka tahansa voi käyttää mihin 
tahansa tarkoitukseen. Avoimelle verkkosivulle voi lisätä tiedostojaan vapaasti. 

Sivustoa ylläpitävät vapaaehtoiset toimittajat, jotka luovat myös suurimman osan sisällöstä 
lisäämällä omia töitään. Yhteisö on monikielinen, kääntäjiä on saatavilla kymmenille eri kielille. Se 
kerää vain materiaalia, joka on vapaiden sisältölisenssien alaista tai public domainissa. Se 
perustettiin syyskuussa 2004, vuoden 2010 alussa sivuilla on lähes 6 miljoonaa tiedostoa. 

Wikipedia on käynnistänyt myös Let's get video on VVikipedia- projektin 
(http://videoonwikipedia.org) , jolla ensyklopediaan haetaan artikkeleja havainnollistavaa 
videosisältöä. 

6- JULKAISUPALVELUT 



Videon verkkojulkaisuun on tarjolla on useita palveluita. Tässä oppaassa keskitytään ilmaisiin 
palveluihin, jotka soveltuvat ei-kaupalliseen, avoimen tuotannon ympäristöön. Ohjeet videon 
julkaisemiseen näissä palveluissa löydät luvusta 10. 



Vimeon löydät osoitteesta http://vimeo.com/ 

Vimeo on Internetissä toimiva videopalvelu, joka avattiin 2005. Sivuston ensi kehittäjinä olivat 
elokuvan ja videon tekijät ja se tukee mm. videoiden näyttämistä muilla verkkosivuilla sekä 
pitkäaikaista videovarastointia. Videoiden katsominen ja käyttäjäksi rekisteröityminen on 
ilmaista. Rekisteröityneet käyttäjät voivat lisätä sivustolle omia videoitaan, kirjoittaa videoiden 
yhteyteen kommentteja sekä liittää profiiliinsa käyttäjäkuvan. 

Vimeo alkoi tukea HD-laatuista videota jo 2007. Vimeo ei salli kaupallisten videoiden, 
pelitallenteiden tai pornon esittämistä. Vimeoon ei myöskään saa ladata muuta kuin tekijän 
itsensä tuottamaa sisältöä. 

Toisin kuin eräistä kilpailevista palveluista, Vimeosta on mahdollista ladata videotiedosto 
tietokoneelle ilman lisäohjelmia, kunhan videon lisääjä ei ole asetuksia muokkaamalla estänyt 
tallentamista. Peruskäyttäjien lisäämät videot ovat saatavilla alkuperäisessä muodossaan viikon 
ajan, minkä jälkeen vain pakattu versio on tallennettavissa. 

V/ordPress 



VVordPressin löydät osoitteesta http://wordpress.org/ 

VVordPress on sisällönhallintajärjestelmä (englanniksi "Content Management System" tai "CMS") 
ja bloggaustyökalu, joka avattiin käyttäjille 2003. 

On kaksi tapaa, joilla voit ottaa VVordPressin käyttöön: 

• Rekisteröi käyttäjätunnus WordPress.com -sivustolla. 

• Asenna oma VVordPress -ohjelma palvelimelle, jota voit käyttää. 

Ensimmäinen vaihtoehto on helpompi. VVordPress ylläpitää omaa verkkosivustoaan, joka tarjoaa 
ilmaisia bloggaustilejä ja nykyisin jopa 3GB varastotilaa mediatiedostoillesi. Voit luoda oman 
tunnuksen VVordPress. corn-sivustolla: 

http://wordpress.com/signup/ 

Jos tahdot muutella VVordPressin asetuksia, voit valita toisen vaihtoehdon ja asentaa VVordPressin 
itse palvelimelle, jolloin tarvitset palvelintilaa. VVordPressin lataus onnistuu lataussivulla: 



Vimeo 





http://wordpress.org/download/ 

Tätä toista vaihtoehtoa ei suositella, mikäli sinulla ei ole kokemusta ohjelmien asentamisesta 
palvelimelle. Ainoa tuki toiselle vaihtoehdolle on virallinen keskustelufoorumi, virallista tukitiimiä ei 
ole olemassa. 

Toinen vaihtoehto vaatii myös PHP:n ja mySQLn asentamista palvelimellesi. 



Stadi. TV on osoitteessa: http://stadi.tv/ 

Stadi. TV on Forum Virium Helsingin, Helsingin kaupungin, ammattikorkeakoulu Arcadan ja 
Mediakulttuuriyhdistys m-cultin kehittämä yhteisöllinen televisiopalvelu helsinkiläisiltä 
helsinkiläisille. Loppuvuodesta 2010 auennutta Stadi. TV-palvelua kehitetään monikanavaisena 
sisältäen verkko-, kaapeli- ja mobiilijakelun. Stadi. tv:ssä voit perustaa itsellesi tai edustamallesi 
yhteisölle oman kanavan tai lisätä yksittäisiä ohjelmia. 



TUOTANTO 

7. TUOTANTOKALUSTO 

8. OHJELMAN SUUNNITTELU 

9. KUVAUKSET 

10. LEIKKAUS 



Stadi.TV 

7. TUOTANTOKALUSTO 



KAMERAT 




Videota kuvataan nykyään lähes yksinomaan digitaalimuodossa, ja erilaisia digivideokameroita 
löytyy kaikissa hintaluokissa. Myös joillakin hintavammilla kännyköillä sekä monilla digitaalisilla 
järjestelmäkameroilla voi kuvata korkealaatuista, jopa full HD-videokuvaa. Kuvan laatu ei 
tietenkään saa olla itseisarvo, vaan tärkeämpää on mitä, miten ja miksi kuvataan. Ja lisäksi 
hyvälaatuinen ääni on toimivan kokonaisuuden kannalta tärkeä. Voit siis yhtä hyvin käyttää 
vaikka isäsi vanhaa VHS-kameraa kuvauksiin - tällöin toki tarvitset tietokoneeseesi videokortin, 
jossa on analoginen audio/video-sisäänmeno. 

Kameraa valitessa on käyttötarkoituksesta riippuen hyvä tarkistaa, että siinä on sisäänmeno 
ulkoiselle mikrofonille (miniplugi tai XLR), kuulokeliitäntä ja FireVVire-ulostulo. 

MiniDV-kamera on verrattain yleinen kameratyyppi ja siinä tallennusmediana on pieni MiniDV- 
nauha. Kuvausten jälkeen materiaali on kaapattava eli ajettava nauhalta tietokoneelle FireVVire- 
kaapelia (IEEE 1394) pitkin, eli tarviset tietokoneeseesi FireVVire-portin. {Huom! Halvimmissa 
MiniDV-kameroissa ei välttämättä ole DV-FireWire-ulostuloa: sellaista kameraa et voi siis 
käyttää kuvaamasi materiaalin kaappaamiseen.) Nauha itsessään on kätevä ja kenties kovalevyä 
luotettavampi arkistointimuoto, vaikka ei ikuinen sekään. 

Muistikortilliset ja kovalevylliset digivideokamerat ovat ohittaneet suosiossa MiniDV- 
kameran. Niissä on usein suunnilleen samat toiminnot ja ominaisuudet kuin MiniDV-kameroissa, 
mutta niissä kuvattu video tallentuu suoraan kameran sdhc-kortille tai kovalevylle tiedostoksi, 
jonka voi siirtää tietokoneelle suoraan USB-kaapelia pitkin. Näiden kameroiden suurin ongelma 
on, että videotiedostoformaatit vaihtelevat valtavasti kameran valmistajasta riippuen, eikä 
videoita välttämättä saa avattua leikkausohjelmassa ilman että niiden konvertoimiseen joutuu 
ensin uhraamaan aikaa ja vaivaa. Joka tapauksessa kannattaa kokeilla käytössä olevan kameran 
ja leikkausyksikön välistä yhteensopivuutta pienellä testivideolla, jotta mahdolliset ongelmat 
tulevat esiin ennen varsinaista tuotantoa. 



Jotkut MiniDV-, muistikortti- ja kovalevykamerat voivat tallentaa videota eri tarkkuuksilla. DV 
PAL -resoluutio (720x576 pikseliä) on riittävä tarkkuus televisiojulkaisuun. Useimmiten näissä 
kameroissa on valittavana perinteinen 4:3 -kuvasuhde sekä 16:9 (eli vvide) -kuvasuhde, joka on 
nykyään yleisempi. 

HDV -kameroissa (nauha tai kovalevy) sekä AVCHD -kameroissa (muistikortti) on 16:9- 
kuvasuhteinen teräväpiirtoformaatti, jossa on 1280x720 tai 1440x1080 kuvapistettä. Tässä on 
siis enemmän pikseleitä mutta kuva on pakatumpi kuin DV PAL -muotoisena ja HD vaatii myös 
enemmän tehoja leikkauskoneelta, joten usein on järkevämpää pysyä DV PAL -formaatissa. 



Mikrofoneja on useita erilaisia eri tarkoituksiin. Kameroissa on useimmiten sisäänrakennettu 
mikrofoni, joka ottaa hyvin yleisääntä tilasta, eli esimerkiksi liikenteen melun, taustamusiikin jne. 
Puheen tai tehosteäänten äänittämiseen tarvitset ulkoisen mikrofonin. Mikrofonien ominaisuuksiin 
vaikuttavat ennen kaikkea suuntakuviot. Haastattelumikrofoneissa on yleensä pallokuvio, eli 
ne ottavat ääntä kaikista suunnista tasaisesti. Haastattelumikrofoneja voi pitää kädessä ja 
käännellä vapaasti eri puhujia kohden, sillä haastattelumikrofonista ei tule juurikaan 
käsittelyääniä. Haastattelumikrofonia tulee pitää lähellä puhujan suuta. 

Suuntaavassa mikrofonissa suuntakuvio suuntautuu mikrofonin päästä suoraan eteen päin. 
Tämä tarkoittaa, että suuntaavalla (eli haulikko-)mikrofonilla pitää osoittaa suoraan äänilähdettä 
kohti. Tämä mikrofoni sopii hyvin tehosteäänien, esimerkiksi oven pamahduksen äänittämiseen. 
Suuntaavalla mikrofonilla voi niin ikään äänittää puhetta, mutta silloin puhujan pitää puhua 
mikrofoniin suoraan edestä päin eikä esimerkiksi sivusta tai takaa. Suuntaavassa mikrofonissa on 
ulkona äänitettäessä hyvä olla tuulisuoja. Suuntaavaa mikrofonia ei myöskään kannata pitää 
kädessä, sillä käsittelyäänet kuuluvat äänityksessä kopauksina ja huminana. Suuntaavat 
mikrofonit on usein kiinnitetty kameraan tai puomiin tms. pidikkeeseen. Suuntaavaa mikrofonia 
ei tarvitse pitää yhtä lähellä äänilähdettä kuin haastattelumikrofonia. 

Hyvä tapa äänittää puhetta on käyttää nappimikrofoneja. Nappimikrofoneja on langallisia ja 
langattomia. Niiden etuna on, että ne ottavat puheen tarkasti eli niillä voi äänittää meluisessakin 
paikassa. Lisäksi ne ovat kuvassa huomaamattomia. Nappimikrofoni pitää kiinnittää lähelle 
puhujan suuta, esim paitaan, rinnan yläpuolelle niin että mikrofoni osoittaa puhujan suuta. 



Mikrofonityyppejä: haastattelu-, suuntaava ja nappimikrofoni. 

Mikrofoneissa on yleensä XLR-liitäntä. Parempilaatuisiin kameroihin saa kytkettyä suoraan XLR- 
piuhan, mutta pienempiin kameroihin mikrofonin saa kiinni yleensä 3,5 mm miniplug-in:llä. 
Tällaisessa tapauksessa mikrofonia ja kameraa yhdistää piuha jonka toisessa päässä on 3,5 mm 
miniplug-in uros ja toisessa XLR naaras. Kuvauksia suunnitellessasi ota huomioon, että useisiin 
kameroihin saa kiinni vain yhden mikrofonin kerralla. Näin ollen esimerkiksi haastattelutilanteissa, 
erityisesti jos tilanteessa on useampi puhuja, haastattelumikrofoni on paras vaihtoehto, koska 
silloin kaikki haastateltavat ja haastattelija voivat puhua samaan mikrofoniin. Haastattelussa 
esitetyt kysymykset ja vastaukset kannattaa aina äänittää samalla/samanlaisilla mikrofoneilla, 
sillä silloin ääniin tulee samanlainen akustiikka. 



MIKROFONIT 

Vasemmalta oikealle: XLR- liittimen naaras- ja uros kappaleet, plugi, miniplugi. 



TIETOKONE 



Tarvitset videon leikkaamiseen tietokoneen, jossa on vähintään 600 MHz prosessori, 256 MB 
muistia ja 1 GB kovalevytilaa. Lisäksi koneessa on oltava näyttö, äänikortti ja kaiuttimet tai 
kuulokkeet. 

Sujuvamman työskentelyn kannalta on toki hyvä, jos käytössäsi on vähän edellä mainittua 
tehokkaampi kone. Myös kovalevytilaa tarvitset luultavasti nopeasti useamman gigatavun, mikäli 
työstät videota esimerkiksi DV-PAL -laatuisena - ja jos materiaalia on enemmän kuin muutama 
minuutti. Jos työstät videota esimerkiksi HDV -laatuisena, tarvitset jo huomattavasti 
tehokkaamman koneen. 

Kone voi olla pöytäkone tai kannettava, ja jos siirrät materiaalia MiniDV-nauhalta, siinä pitää olla 
videokortti, jossa on FireVVire-portti (IEEE 1394). Jos siirrät materiaalia analogisesta lähteestä - 
esimerkiksi VHS-nauhurista - tarvitset videokortin, joka muuntaa analogisen A/V-signaalin 
digitaaliseksi. Tällaisia esimerkiksi USB-porttiin kytkettäviä videokortteja saa melko edullisesti 
(noin 15 euroa). 

8- OHJELMAN SUUNNITTELU 



Suunnittelu on koko ohjelman tekoprosessin perusta. Ohjelman hyvä suunnittelu auttaa sisällön 
rajaamisessa, näkökulmien valinnassa, kuvausten toteuttamisessa sekä leikkaamisessa. 
Kevyessä ja nopeasti tuotettavassa videotyöskentelyssä on suuri etu, jos materiaalia on kuvattu 
suunnitellusti, sillä silloin sen leikkaaminen on nopeampaa. Varsinkin jos kuvaukset tehdään 
nauhalle on huomioitava, että jo pelkästään materiaalin siirtämiseen nauhalta tietokoneelle kuluu 
sama aika kuin mitä nauhalla on materiaalia (30 min kuvaa = 30 min siirtoaika). Suunnittelun 
tarkoituksena on selvittää ja päättää, mistä ohjelma kertoo, mitä kuvataan ja ketä/keitä 
haastatellaan, mitä kalustoa kuvauksiin tarvitaan, sekä milloin ja missä kuvaukset tehdään. 




Kuvakäsikirjoitus auttaa ohjelman ja kuvausten suunnittelussa. Piirrosten viereen voi kirjoittaa 
selventäviä tekstejä. 

OHJELMAN AIHEEN JA RAKENTEEN SUUNNITTELU 



Hyvä tapa aloittaa suunnittelu on miettiä minkälaisen ohjelman haluat tehdä. Onko kyseessä 
uutinen tai reportaasi, tapahtumataltiointi, tietoisku, henkilökuva, sketsi tai keskusteluohjelma? 
Ohjelmatyypin ja tyylin valitseminen helpottaa hahmottamaan, mitä ohjelman tekemiseen 
tarvitaan ja mistä se koostuu. Suunnitteluvaiheessa on myös hyödyllistä miettiä, mikä on valmiin 
ohjelman kesto. Lähtökohtaisesti ohjelmatyypin tai tyylin valinta ei rajoita sisältöä vaan lähes 
mistä tahansa aiheesta voi tehdä kaikennäköistä ohjelmaa. 

Ohjelman aihe liittyy luonnollisesti ohjelmatyypin valintaan, joten aiheen ideointi kulkee alusta 
asti mukana suunnittelussa. Valitse aihe, joka kiinnostaa tai koskettaa sinua. Mieti, mistä 
näkökulmasta asiaa käsittelet ja mitä haluat ohjelmalla sanoa? Jos aihe on lähtökohtaisesti laaja 
voit valita punaiseksi langaksi sinua eniten kiinnostavan kysymyksen tai näkökulman ja rakentaa 
ohjelman sen ympärille. Mitä selkeämpi ohjelman perusidea on, sitä helpompi myös katsojan on 
päästä ohjelmaan sisään ja kiinnostua aiheesta. Erityisesti jos kyseessä on uutismainen 
reportaasi tai muu asiaohjelma, tekijän kannattaa yrittää vastata aiheeseen liittyviin kysymyksiin 
kuten mitä, miksi, kuka / ketkä ja milloin ja tuoda vastaukset esille ohjelmassa mielenkiintoisella 
tavalla. 

Toisaalta tekijänä kannattaa asettua hetkittäin katsojan asemaan ja miettiä esimerkiksi mitä 
taustatietoja katsoja tarvitsee, jotta hän voi seurata ohjelmaa, mikä tekee ohjelmasta muille 
kiinnostavan ja miten katsojan mielenkiinto säilyy. Voit tehdä ohjelmasta mielenkiintoisen ja 
helposti seurattavan suunnittelemalla ohjelmaan riittävästi erilaisia elementtejä, jotka 
rytmittävät ohjelmaa. Ohjelma voi sisältää haastattelua ja sen kuvitusta, kuvaa jonka taustalla 
soi musiikki tai muu äänimaisema, näyteltyjä osioita, suoraan kameralle tehtyjä juontoja, 
tilanteen dokumentointia, voice over -spiikkejä eli selittävää/kertovaa puhetta kuvan alla (vertaa 
uutisissa toimittajan lukemat selostukset kuvituksen alla), grafiikkaa ja tekstiä. 

Ohjelman rakenne voi puolestaan perustua esimerkiksi kronologiseen järjestykseen tai kysymys- 
vastaus-malliin eli ohjelman alussa esitetään kysymys, johon etsitään ohjelman aikana vastauksia 
ja lopussa tehdään asioista yhteenveto. Rakenteellisia ratkaisuja on lukematon määrä, mutta 
pääasia on, että rakenne palvelee ohjelman sisältöä. Lopulliset rakenteeseen liittyvät ratkaisut 
tehdään usein leikkausvaiheessa. 

KUVA- JA ÄÄNISUUNNITTELU 



Sisällön suunnittelu videotuotannossa tarkoittaa myös kuva- ja ääni-ilmaisun suunnittelua. 
Kuvasuunnittelua auttaa huomattavasti jos sinulla on mahdollisuus käydä kuvauspaikalla ja 
ottaa sieltä digikuvia. Voit myös visualisoida ohjelman aihetta esimerkiksi kirjaamalla ylös 
mielikuvia, joita aihe sinussa herättää ja assosioida kuva-aiheita niistä. Hyvä harjoitus on miettiä, 
miten ohjelman aiheen voisi kertoa pelkästään kuvin. Kuvasuunnittelun tarkoituksena on siis 
suunnitella kuvia, jotka näyttävät ohjelman aiheesta jotakin, mitä ei sanoilla voi kuvata, luovat 
tunnelmaa tai havainnollistavat esimerkiksi haastattelussa sanottuja asioita. 

Äänisuunnittelussa kannattaa huomoida se, millaisia taustaääniä videoon halutaan. Puheen lisäksi 
on mahdollista äänittää ns. tehosteääniä, esimerkiksi raitiovaunun kolinaa tai oven aukaisemista. 
Jos ohjelma sisältää musiikkia niin se kannattaa huomoida jo suunnittelussa. Kuvan tapaan äänellä 
voi luoda lisää merkityksiä videoon. Kuvan ja äänen ei myöskään tarvitse kertoa aina samaa 
tarinaa yhtäaikaisesti. 

Suunnittelutyön tehtyäsi olet siis päättänyt, mistä ohjelma kertoo, miten aihetta käsitellään, 
sekä miettinyt erilaisia kuvia ja ääniä, joita haluat ohjelmaasi tehdä. Voit havainnollistaa 
suunnitelman tekemällä ns. storyboardin eli kuvakäsikirjoituksen. Storyboardissa on tyhjiä 
ruutuja, joihin voit luonnostella ainakin tärkeimmät ohjelmaan tulevat kuvat. Kuvan viereen voit 
kirjoittaa lisätietoja siitä, mitä kuvassa tapahtuu ja miten kamera liikkuu. Kuvakäsikirjoitus on 
hyvä muistilista kuvaustilanteessa ja sen avulla on helppo kertoa myös muille, mitä ohjelmassa 
tapahtuu. Kuvakäsikirjoitus on hyödyllinen työkalu erityisesti fiktiivisiä ohjelmia ja elokuvia 
tehtäessä. 

HAASTATTELU 



Usein ohjelmiin sisältyy yksi tai useampi haastattelu. Haastattelulla voi olla ohjelmassa useampi 
tehtävä. Haastattelemalla voidaan välittää tietoa, mielipiteitä ja kokemuksia tai se voi tuoda 
esiin haastateltavan persoonaa. Olipa tehtävä mikä tahansa on tärkeää valita haastateltavat 
oikein ja esittää heille oikeita kysymyksiä. Haastattelu on hyvä sopia etukäteen ja varmistaa, 
että haastateltava on valmis puhumaan tekijän toivomasta aiheesta kameralle. Älä kerro 
valmiita kysymyksiä etukäteen, jotta haastattelutilanteessa säilyisi tietty jännite. Muotoile 
kysymykset selkeästi ja yksiselitteisesti eli kysy yhtä asiaa kerrallaan. Hyviä kysymyksiä ovat 
miksi ja miten sillä niihin ei voi vastata kyllä tai ei. 

Kysymysten esittämistä voi harjoitella vaikka kaverin kanssa, sillä se auttaa hahmottamaan 
ovatko kysymykset ymmärrettäviä. 

Haastatteluun kannattaa sisällyttää myös ns. lämmittelykysymyksiä, kuten kerro lyhyesti 
itsestäsi tai mitä olet tehnyt tänään, mitä kuuluu. Näin haastateltava saa hieman aikaa 
harjoitella mikrofoniin puhumista. Lämmittelykysymykset ovat hyödyllisiä myös 
kuvaajalle/äänittäjälle, sillä niiden aikana hän voi testata, että ääni kuuluu hyvin ja kuva näkyy. 

Yksi tärkein haastattelutilanteeseen liittyvä taito on kuunteleminen, koska vain kuuntelemalla 
voit tehdä tarkentavia ja kiinnostavia jatkokysymyksiä. Jos et ymmärrä, mitä haastateltava 
sanoo tai sinulle tulee mieleen joku uusi aiheeseen liittyvä huomio, kysy uudestaan tai esitä 
jatkokysymys rohkeasti. 

Katugallup poikkeaa edellisestä siinä, että haastatteluja ei voi sopia etukäteen. Katugallupissa on 
erittäin tärkeää muotoilla kysymys niin, että kuka tahansa ymmärtää sen. Kysymyksen tulee 
olla lyhyt ja ytimekäs. On hyvä huomioida, että ihmiset puhuvat helposti ja mielellään omasta 
kokemuksestaan käsin, eli katugallupissa kannattaa kysyä nimenomaan mielipidettä, ei 
faktatietoa. Haastateltavan kokemuksista kysyminen ja käytännön esimerkkien antaminen ovat 
hyviä keinoja kaikenlaisissa haastattelutilanteissa. 

9- KUVAUKSET 



Kuvauksissa pätee muutama hyödyllinen sääntö. Ensinnäkin kannattaa varata kuvauksiin 
riittävästi aikaa ja suunnitella kuvausjärjestys etukäteen. Toiseksi haastattelut on hyvä kuvata 
ensimmäisenä, sillä niiden pohjalta on helpompi kuvata kuvitusta, tehdä juonnot ja voice over 
speakit. Kolmantena kannattaa muistaa, että kuvituskuviin ja havaintokuviin kannattaa 
panostaa, koska hyviä kuvia ei koskaan ole liikaa. 



KUVAUSLUVAT 



Sananvapauden perusteella Suomessa saa kuvata julkisissa paikoissa ja yleisölle avoimissa tiloissa 
ilman erillistä lupaa. Esimerkiksi kaupoissa, kauppakeskuksissa ja asemilla (paitsi lentoasemalla) 
saa kuvata, mutta käytännössä ainakin kaupoissa kannattaa sopia kuvauksista etukäteen 
epäselvyyksien välttämiseksi. Mitään perusteita kuvausluvan eväämiseksi ei näissä paikoissa ole. 
Sitä vastoin kodeissa ja asuinrakennuksissa, rappukäytävissä, talojen pihoissa, virastoissa ja 
muissa yksityisissä ja yleisöltä suljetuissa tiloissa pitää lupa aina kysyä etukäteen. Alle 16- 
vuotiaita saa kuvata vain vanhempien luvalla. 

Kun teet haastattelua tai katugallupia kysy aina lupa haastatteluun, kerro mihin ja miten sitä 
käytetään sekä milloin ja millä kanavalla/verkkosivulla ohjelma esitetään. Muista, että kuvauslupa 
ei tarkoita julkaisulupaa eli tarvitset suostumuksen molempiin. 

Jos käytät esim yleiskuvaa kadulta kuvituksena, mieti ovatko ihmiset tunnistettavia ja mitä 
aihetta ohjelma, johon kuvaa käytetään käsittelee. Tekijän tulee välttää väärien assosiaatioiden 
luomista kadulla kulkeviin satunnaisiin ihmisiin. 



ENNEN KUVAUKSIA 



Muista ladata akku, tyhjentää muistikortti tai varata tarpeeksi nauhaa, jos kuvaat 
nauhakameralla. Kameran lisäksi tarvitset useimmissa tapauksissa jalustan, mikrofonin ja piuhan 
sekä kuulokkeet. Testaa laitteet AINA ennen kuvausta ja varmista, että osaat säätää kameran 
oikein kuvaustilanteessa. Lue kameran käyttöohjeita, se kannattaa! 



KUVAUSPAIKALLA 



Tarkista onko paikassa tarpeeksi valoa ja mistä valo tulee. Suoraan vastavaloon on vaikea 
kuvata. Sisätiloissa lisävalo on yleensä aina hyväksi. Esimerkiksi katossa olevat loisteputket eivät 
yleensä ole riittäviä valonlähteitä. 

Mieti, millaisia erilaisia kuvia paikassa saa ja mitä esimerkiksi haastateltavan taustalla näkyy. 
Kuuntele myös millainen äänimaisema paikassa on. Jos teet haastattelun, tarkista ettei tilassa 
ole kovaa huminaa (esim jääkaappi), meteliä (liikenne) tai taustamusiikkia, sillä puhe hukkuu 
helposti. 

KUVAUKSESTA JA ÄÄNITYKSESTÄ 

Kuvatessa jätä ylimääräistä häntää alkuun ja loppuun, eli paina rec-nappia ajoissa (esim reilusti 
ennen kuin haastateltava aloittaa) ja jätä otoksen loppuun hieman löysää. Tämä helpottaa 
leikkaamista. Haastattelutilanteessa kuvaaja sanoo, koska kamera käy ja antaa luvan 
haastattelijalle aloittaa. 

Voit zoomata kameralla tai liikuttaa sitä kävelemällä itse lähemmäksi tai kauemmaksi 
kuvauskohteesta. Voit panoroida eli liikuttaa kameraa sivusuunnassa sekä tiltata, eli liikuttaa 
kameraa alas-ylös-suunnassa. Älä kuitenkaan zoomaa voimakkaasti/nopeasti tai liikuta kameraa 
äkkinäisesti ainakaan siiloni kun kuvassa oleva henkilö puhuu tai tekee jotain tärkeää. Kameran 
liikkeitä kannattaa harjoitella etukäteen. Jalusta auttaa saamaan kameran liikkeistä tasaisempia, 
mutta ei ole misään nimessä välttämätön. 

Pidä mikrofonia lähellä puhujan suuta. Äänen tasojen (näkyvät usein kameran näytössä) on oltava 
mahdollisimman lähellä 0 db, jotta ääni kuuluu hyvin. Huomaa, että äänen tasot eivät ole sama 
asia kuin äänen voimakkuus. Varmin tapa onnistua on laittaa kameraan automaattiasetukset, 
pitää mikrofonia lähellä puhujaa/äänilähdettä sekä valita hiljainen äänityspaikka. Kuuntele AINA 
kuulokkeilla, miltä ääni kuulostaa kun kuvaat. Jos ääni särkyy, kuulostaa metalliselta, taustalla 
kuuluu kännykän häiriöääni tms. keskeytä kuvaukset, tarkista kalusto ja sammuta kännykät. 

HUOM! Äänen tasolla tarkoitetaan sitä voimakkuutta, jolla ääni tallentuu kameraan tai 
nauhuriin. Äänen tasot voivat olla kohdallaan, vaikka ääni kuuluisi kuulokkeista hyvin heikosti, 
sillä kuulokkeiden äänenvoimakkuutta voi säätää ilman, että se vaikuttaa äänitystasoihin. Sama 
pätee toisin päin. 

Jos äänen tasot ovat äänitystilanteessa alhaiset, niitä on vaikea muokata leikkausvaiheessa, sillä 
kun äänen tasoa joutuu nostamaan leikkausohjelmassa rajusti, syntyy ääneen voimakas kohina. 
Toisaalta, jos äänitys on tehty liian korkeilla tasoilla, ääni menee niin sanotusti rikki, eikä sitä voi 
leikkausohjelmassa korjata. Äänen tasoja on tärkeä tarkkailla niin kuvatessa kuin leikatessa, sillä 
valmista ohjelmaa tulisi voida katsella tietokoneelta tai televisioista normaaleilla volyymisäädöillä. 

Erilaisia kuvakokoja 




yleiskuva (YK) kokokuva (KK) puolikuva (PK) 




puolilähikuva (PLK) lähikuva (LK) erikoislähikuva (ELK) 

KUVAAMINEN JA KUVAKERRONTA 



Kuvakerronta koostuu kaikista erilaista kuvista, joita olet ohjelmaasi varten kuvannut. Jotta 
kerronta olisi mielenkiintoista ja vaihtelevaa kannattaa kuvata erilaisia kuvia. Käytännössä tämä 
tarkoittaa kuvakokojen ja -kulmien vaihtelua sekä erilaisten rajausten ja kompositioiden 
tekemistä. Ylhäällä näkyy esimerkkejä erilaisista kuvakoista. 

Havaintokuvat ja miljöökuvat 



Kamera on hyvä väline havainnointiin. Kuvatessa kannattaa siis poimia varsinaisen 
kuvauskohteen (esim. haastateltava henkilö) lisäksi erilaisia havaintokuvia kuvauspaikasta. 
Havaintokuvilla voit näyttää ja kertoa katsojille lisää ohjelman aiheesta, sekä rytmittää 
esimerkiksi haastattelua. 

Ota havaintokuvia eri kuvakulmista ja eri kuvakoissa. Laajat esittelykuvat, joissa 
kuvauspaikka, esimerkiksi tori, näkyy kokonaisuudessaan, auttavat katsojaa paikantamaan 
ohjelman tapahtumat ja hahmottamaan tapahtumien puitteet. Laajojen kuvien lisäksi erilaiset 
yksityiskohdat ovat kiinnostavia. Erilaiset kuvakulmat, esimerkiksi ala- tai yläkulma, 
rikastuttavat kuvakerrontaa. Hyödynnä lisäksi kuvan etu- ja taka-alaa, sillä näin kuvaan tulee 
syvyyttä. Kuvan etualalla voi esimerkiksi olla puun oksia, jotka eivät tarkennu täysin, ja kuvan 
taka-alalla näkyy varsinainen kuvauskohde tarkkana. 




Muista poimia erilaisia yksityiskohtia ja laajempia yleiskuvia eri kuvakulmista kuvatessasi. 
Haastattelukuvat 

Ihmistä kuvatessa käytetään yleisesti edellä esiteltyjä kuvakokoja. Varsinkin pidemmissä 
haastatteluissa hyödynnä eri kuvakokoja, sillä ne helpottavat leikkaamista ja elävöittää ohjelmaa. 
Muuta kuvakokoa kuvaustilanteessa haastattelijan kysymyksen aikana, jolloin haastateltavan 
puhuessa kamera ei turhaan heilu tai zoomaa. 

Haastattelutilanteessa kuvaaja, haastattelija ja haastateltava voivat asettua esimerkiksi 
kolmiomuodostelmaan. Kuvaaja saa pienillä paikan vaihdoksilla tai kameran zoomilla helposti 
erilaisia kuvia. 

Haastattelutilanteessa kuvaaja voi sijoittua muutamalla eri tavalla. Nyrkkisääntö on, että 
kameran tulisi olla suurin piirtein samalla tasolla kuin kuvattavan silmät. Tällöin kuva näyttää 
luonnolliselta ja kuvattavan henkilön kasvot näkyvät. Reilusta ylä- tai alakulmasta kuvattu 
haastattelu voi toimia tehokeinona, mutta pidemmän päälle se usein häiritsee katsojaa. 

Usein luonnollinen tapa kuvata haastattelua on sijoittaa haastattelija kameran viereen ja pyytää 
haastateltavaa katsomaan haastattelijaa silmiin. Näin haastateltava näkyy hyvin mutta hän ei 
puhu suoraan kameralle, vaan aavistuksen verran linssin ohi. Suoraan kameraan katsominen on 
voimakas tehokeino, joka toimii esimerkiksi juonnoissa tai suoraan katsojia puhuteltaessa. 

Kuvakokojen lisäksi on tärkeää kiinnittää huomiota kompositioon. Kompositio tarkoittaa 
kuvauskohteen sijoittamista kuvaruutuun. Sijoita haastateltava kuvaan niin, että hänen 
katseelleen ja puheelleen jää tilaa. Joissakin tilanteissa voit mahduttaa myös haastattelijan 
kuvaan esimerkiksi niin, että kuvaat haastattelijan olan yli. Tämä ns. tvvoshot tuo elävyyttä 
haastatteluun. 

Kannattaa myös katsoa, että kuvattavan henkilön pään päälle jää sopivasti tilaa ja ettei kuva 
katkaise henkilöä esimerkiksi kaulasta. Mitä tiukemmin kuva on rajattu haastateltavaan, sitä 
vähemmän kuvaan mahtuu taustaa ja päinvastoin. Tavoitteena on joka tapauksessa löytää 
kuvakoko ja kompositio, jossa haastateltava näyttää luontevalta ja hänellä on tilaa sanoa 
sanottavansa. 

Jos kuvaat useita haastatteluja samaa ohjelmaa varten saat kuvakerronnasta elävämpää jos 
sommittelet puhujat kuvan eri laitoihin, toisen oikeaan laitaan niin että katseen suunta on 
vasemmalle ja toisen vasempaan laitaan niin että katseen suunta on oikealle. Näin saat 
leikkausvaiheessa nämä kaksi ihmistä ikään kuin keskustelemaan keskenään vastakkain. 

Suojaviiva 

Kuvaamisen yhteydessä puhutaan usein suojaviivasta. Käytännössä tämä tarkoitaa sitä, että 
kameran on esimerkiksi kahden henkilön keskustelua kuvattaessa pysyttävä kuvattaviin nähden 
samalla puolella koko keskustelun ajan. Jos kuvaat henkilöitä A ja B niin, että A on kuva 
vasemmassa laidassa ja B oikeassa ja kesken kuvauksen siirrytkin kuvaamaan henkilöitä heidän 
toiselta puolelta pomppaavat A ja B kuvassa toisin päin. Tämä voi hämmentää katsojia. 

Toinen esimerkki suojaviivasta on liikkeen suunnan säilyttäminen. Jos kuvaat ohi ajavia autoja 
niin, että autot liikkuvat kuvan vasemmasta laidasta oikeaan laitaan, sinun pitää pysytellä koko 
ajan samalla puolella suhteessa autoihin. Jos kuvaat autot myös toiselta puolelta ja yhdistät 
nämä kaksi kuvaa, lopputuloksessa autot liikkuu kuvassa edestakaisin. Suojaviivasääntöä 
rikotaan usein tietoisesti. 

10 - LEIKKAUS 



Leikkaamisella vaikutetaan suuresti video-ohjelman lopputulokseen kokonaisuutena. Hyvällä 
leikkauksella voit välittää haluamasi viestin tai vaikuttaa ohjelmasi yleistunnelmaan erilaisilla 
rytmityksillä ja montaaseilla. Yhdistämällä erilaisia kuvia peräkkäin luot mielikuvia ja 
assosiaatioita. Leikkaaminen on myös ajan hallintaa: lyhyessäkin ajassa voit kertoa suuren 
määrän tapahtumia ja asioita. 

Yleisohjeina leikkaamisessa voit käyttää kuvien keston vaihtelua sekä kuvakokojen 
hyödyntämistä. Pitkään kestävät rauhalliset kuvat ja toisaalta lyhyet välähdykset luovat 
vaihtelevan rytmin. Eri kuvakokoja kannattaa yhdistellä siten, että kuvakoon muutos on 
peräkkäisissä kuvissa tarpeeksi suuri. Käytännössä tämä tarkoittaa, että esimerkiksi 
haastateltavasta kannattaa laittaa peräkkäin kokokuva ja lähikuva, mieluummin kuin puolikuva ja 
puolilähikuva. 




Leikkaaminen tarkoittaa kuvien järjestämistä kerronnalliseksi kokonaisuudeksi. Kuvien kestoa 
vaihtelemalla syntyy leikkausrytmi. 

OPENSHOTIN ASENNUS UBUNTUUN 

Tässä oppaassa keskitytään pääsääntöisesti leikkaamiseen OpenShotilla. 

OpenShot vaatii 600 MHz prosessorin, 256 MB muistia ja 1 GB kovalevytilaa. Tämä merkitsee, 
että voi käyttää OpenShottia melko vanhassa koneessa. 

Helpoin tapa asentaa OpenShot Ubuntu Linuxiin on asentaa se komentoriviltä. 

Voit asentaa OpenShotin Lucid Lynxissä (10.04 LTS) ajamalla komentoriviltä seuraavan 
komennon: 

sudo apt-get install openshot 

Huomaa, että joudut antamaan sudo-komennon vaatiman pääkäyttäjän salasanan. 

DV-MATERIAALIN KAAPPAAMINEN KINOLLA 

Koska OpenShot ei tarjoa mahdollisuutta kaapata materiaalia suoraan minidv-nauhalta, voit 
käyttää kaappaamiseen Kino -ohjelmaa. Kaappaamista varten tarvitset kameran (tai nauhurin) 
sekä Linux-tietokoneen, joissa on firevvire-liitin. 

Jos koneessasi ei ole Kinoa, voit asentaa sen ajamalla komentoriviltä seuraavan komennon: 

sudo apt-get install kino 

Kytke kamera dv-firevvire-kaapelilla koneeseen ja tämän jälkeen käynnistä kamera. DV-Firevvire - 
piuhan liitin löytyy useimmista kameroista. 

Jos koneessasi ei ole Firevvire (IEEE 1394) porttia, voit ostaa siihen firevvire-videokortin, jollaisen 
saa kaupasta noin 15 eurolla. 

-Avaa tietokoneen firevvire-portti komentoriviltä alla olevalla komennolla ja anna 
järjestelmänvalvojan salasana. 

sudo chmod 777 /dev/rawl394 

• Avaa Kino ja määrittele asetukset: 

• Valitse normalisointi PAL, ääni 48 kHz stereo, kuvasuhde 16:9 tai 4:3 (riippuen kameran 
kuvausasetuksista, ts. millä kuvasuhteella olet kuvannut) 

• Määrittele kaappauskansio ja valitse tiedostotyyppi AVI DV Type 2. Jos laitat ruksin 
kohtaan "Jaa tiedostot automaattisesti kahtia", Kino tekee aina uuden videotiedoston 
alkaen siitä kohdin, milloin kamera on laitettu nauhoittamaan. 

• Kaappaa materiaali. Voit ohjata kameraa (tai nauhuria) Kinon ohjainpainikeilla. 

• Voit avata kaapatut avi-tiedostot suoraan OpenShotissa. Mutta jos on tarpeen, voit tässä 
välissä tehdä äänentasojen säädön, johon tarvitaan Audacity-ohjelmaa. 



Nämä nappulat ovat Uusi projekti, Tallenna projekti, Lisää tiedosto ja Vie video. 

Aloita painamalla uusi projekti -painiketta ja määritä projektillesi nimi, tallennuskansio, kesto 
(viitteellinen) sekä profiili (esim. DV PAL vvidescreen, jos olet kuvannut dv-kameralla 16:9 - 
kuvasuhteella). 

Tämän jälkeen voit tuoda projektiin Kinossa kaapatut avi-tiedostot, sekä muita video-, kuva- ja 
äänitiedostoja, joita haluat käyttää projektissasi, lisää tiedosto -painikkeella. Stillkuvat kannattaa 
skaalata (esimerkiksi Gimpillä) valmiiksi samaan resoluutioon, jota käytät videoissasi. PAL- 
resoluutio kuvasuhteessa 4:3 (vanhan tv-kuvan muotoinen kuva) on 720x576 px, 72 dpi ja 
kuvasuhteessa 16:9 (nykyään yleisempi, suorakaiteen muotoinen laajakuva) 1024x768 px. Kaikki 
ohjelmaan tuodut materiaalit sekä tekstiplanssit näkyvät ohjelman vasemmassa ylälaidassa 
listana ja niitä voi muokata aikajanalla miten tahansa ilman, että muutokset vaikuttavat listalla 
oleviin alkuperäisiin materiaaleihin. 

OpenShotilla leikatessa projekti kannattaa tehdä valmiiksi kronologisesti eli aloita alusta - 
logiikalla. Tämä siitä syystä, että toistaiseksi OpenShotissa ei ole mahdollista käytännöllisellä 
tavalla valita ja siirtää useita leikkeitä samanaikaisesti aikajanalla eri kohtiin. Tästä johtuen 
projekti kannattaa aloittaa alkuteksteistä. 

Tekstityksiin voit käyttää OpenShotin yksinkertaista otsikkoeditoria, joka löytyy ylälaidan 
tiputusvalikosta title/otsikko. Valitse Uusi ja aloita tekstin luominen seuraamalla oikeassa 
laidassa olevia painikkaita vaiheittain ylhäältä alas. 



PROJEKTIN ALOITTAMINEN OPENSHOTILLA 



Valikon alla on neljä projektinappulaa. 




Huom! Käytä laajempaa editoria -nappula vie sinut Inkscapeen, joka on astetta monimutkaisempi 
graafisen suunnittelun työkalu ja varsinkin alottelijoille suhteellisen haastava käyttää, mutta 
harjaantuneemmille käyttäjille hyvä väline. 



Esikatseluruutu 



OpenShot-ikkunan oikeassa yläosassa on videon esikatseluruutu, jossa voit katsoa yksittäisiä 
leikkeitä sekä aikajanalle valmistuvaa video-ohjelmaasi. 

Ruudun alla on vierityspalkki, jonka avulla voit siirtyä eri paikkoihin videossa. 

Vierityspalkin alla näet ohjainnäppäimet, jotka ovat samanlaisia kuin DVD-soittimessa. 

® © © @ © © ® 

Nämä nappulat ovat Siirry alkuun, Edellinen merkki, Siirry taaksepäin, Toista, Siirry 
eteenpäin, Seuraava merkki ja Siirry loppuun. 

Vihje: Voit käyttää näppäimistön nuolinäppäimiä tarkkaan liikkumiseen aikajanalla tai leikkeen 
sisällä. Välilyönti-näppäin käynnistää ja pysäyttää toiston. 

Aikajana 

Video-ohjelma rakennetaan aikajanalla oleville raidoille. Aikajana alkaa nollasta minuutista ja 
jatkuu horisontaalisesti vasemmalta oikealle. Punainen pystyviiva on toistokärki, jota voit 
liikuttaa hiirellä tai esikatseluruudun ohjaimilla sekä nuoli- ja välilyöntinäppäimillä. 

Luo projektiisi riittävä määrä raitoja. Oletusarvoisesti raitoja on kaksi, mutta voit lisätä niitä 
tarpeesi mukaan. Kukin raita on samanaikaisesti video- ja ääniraita, mutta voit myös ruksia 
raidan pelkäksi ääni- tai videoraidaksi painikkeista raidan vasemmassa päässä. Jos käytät 
musiikkia tai jotain muuta yhtenäistä äänitaustaa, työskentelyn kannalta on selkeämpää, jos 
sijoitat ääniraidat videoraitojen alapuolelle. 

Raita 2 

©o 

i 

Aikajanan komentonappulat ovat Lisää raita, Nuolityökalu, Leikkaustyökalu, Venytystyökalu, 
Tarraustyökalu ja Lisää merkki. 



Alkajani! - kuvasarja lj 

Videoraitojen zoomausta voit säädellä zoomauspalkin avulla. Tämä määrittelee, kuinka monta 
sekuntia on kahden videoraidan pisteen välillä. Arvot voivat olla 1-200 sekuntia. 

j[= f~~n =■ :20second5 ^ 



Jos laitat videokuvaa samaan kohtaan kahdelle tai useammalle raidalle, ylin videoraidoista 
toistuu. Huomaa kuitenkin, että kaikkien päällekkäisten raitojen äänet toistuvat, ellei niitä ole 
mykistetty. Kustakin aikajanalle viedystä leikkeestä voit - kuvaketta napsauttamalla tai hiiren 
oikealla näppäimellä - erikseen valita käytetäänkö siitä pelkästään video tai ääni vaiko 
molemmat. 

Huom! Jos laitat samalle raidalle kaksi leikettä päällekäin, toistuu aikaisempi (alle jäänyt) leike 
(vaikka aikajanalla näkyykin nyt myöhemmin lisätyn leikkeen kuvake) - pyri välttämään tätä 
päällekäisyyttä. 

Napsauttamalla hiiren oikealla näppäimellä leikkeen päällä, voit muuttaa leikkeen kuva- ja 
ääniasetuksia (esim. määrittää häivytyksiä), tai poistaa leikkeen. 

Työkalut 



Kun nuolityökalu on valittuna, voit siirtää projektisi leikkeitä aikajanan raidoille sekä vaihtaa 
niiden sijaintia aikajanalla. 



r 00:00:00:01 

Valittuasi leikkaustyökalun voit napsauttaa leikkeen päällä, jolloin se leikkaantuu kahteen 
osaan. 

00:01:45:000 






1 1 1 1 1 1 1 1 




[Raita 2 


cap... ca... 

Tämän jälkeen voit taas valita nuolityökalun ja vetää videopätkät erilleen. 

Venytystyökalun avulla voit venyttää videoleikkeen ajallista kestoa, eli muuttaa aikajanalla 
olevan leikkeen alku- tai loppukohtaa. Tällä työkalulla on helppo poistaa leikkeiden turhat hännät. 

Vihje: Voit etsiä soittokärjellä (punainen pystyviiva) haluamasi leikkauskohdan ruudun (framen) 
tarkkuudella käyttämällä nuolinäppäimiä. Sen jälkeen voit venytystyökalulla poistaa hännän, 
mutta varmista että tarraustyökalu on valittuna. 



Tarraustyökalun avulla videopätkät tarttuvat toisiinsa. Milkäli tarraustyökalu ei ole valittuna, on 
videoleikkeitä vaikeaa saada alkamaan täsmälleen edellisen leikkeen lopusta. Tavallisesti 
tarraustyökalu siis kannattaa pitää aina valittuna. 

Huom! Voit halutessasi kokeilla myös ohjelman tarjoamia erilaisia siirtymiä ja tehosteita. 



Helpoin tapa aloittaa musiikin etsiminen on mennä osoitteeseen www.dig.ccmixter.org ja valita 
linkki Instrumentoi Music for Film, YouTube™ Videos and Soundtracks. Voit hakea musiikkia 
englanninkielisillä hakusanoilla tai käyttämällä advanced dig -toimintoa, jossa voit rajata hakuja 
erilaisilla määreillä, kuten genre, instrumentti jne. Voit kuunnella kappaleita napsauttamalla 
hiirellä kappaleen nimeä. Lataaminen onnistuu painamalla kappaleen nimen edessä olevaa 
alaspäin osoittavaa nuolta, josta avautuu latausikkuna. Latausikkunassa on uudestaan kappaleen 
nimi ja voit ladata sen pitämällä pohjassa hiiren oikeaa näppäintä nimen kohdalla ja valitsemalla 
save link as. Kappale latautuu koneesi työpöydälle tai downloads/lataukset kansioon. Kappaleet 
ovat useimmiten mp3, wav tai aiff -muodossa, ja ne voi tuoda sellaisinaan OpenShotiin. 
Tuominen tapahtuu samalla tavalla kuin videon tuominen eli Lisää tiedosto -toiminnon avulla 
(katso edellä). 

Muista, että ccMixterin musiikkia voi käyttää pääsääntöisesti vain epäkaupallisissa tarkoituksissa 
ja kappaleiden nimet, tekijät ja lisenssit (esim. NonCommercial Sampling Plus 1.0) tulee mainita 
ohjelman lopputeksteissä. Lisenssin nimen ja tarkat tiedot saat näkyviin napsauttamalla 
kappaleen perässä olevaa cc-lisenssin ikonia. 



OpenShotin tekstityökalusta löytyy valmis lopputekstiplanssi, johon voi täydentää musiikin tiedot. 

Freesound.org etusivun vasemmassa laidassa löytyy linkki search, joka avaa hakutoiminnon. 
Kirjoita kentään englanniksi hakusana, esim. traffic. Kannattaa kokeilla erilaisia hakusanoja. Voit 
kuunnella äänen pienestä play-nappulasta joka löytyy haettujen äänitiedostojen yläpuolelta. 
Napsauttamalla ääniteidoston nimeä pääset lataussivulle ja viimeistään tässä vaiheessa sinun 
tulee rekisteröityä tai kirjautua sisään sivulle. Lataaminen onnistuu lataussivun oikeassa 
yläkulmassa olevasta linkistä dov/nload. Paina hiiren oikeaa näppäintä ja valitse save link as. 
Mainitse nettisivun osoite, ääninäytteiden nimet ja tekijät lopputeksteissä. 



Kun video-ohjelmasi on leikkauksen osalta valmis, sinun pitää vielä viedä eli exportoida video. 
Paina punaista Vie video -nappulaa. 



MUSIIKIN TAI AANEN LISÄÄMINEN CCMIXTERISTA JA 
FREESOUNDISTA 





VIE VIDEO 



32 




Määritä tiedostolle ensin nimi ja tallennuskansio. Sen jälkeen sinun tulee määrittää videon profiili, 
tiedostopääte ja pakkaustapa. Yksinkertainen -valikossa on valittavana muutamia vaihtoehtoja, 
joista voit valita esimerkiksi kuvassa (yllä) näkyvät vaihtoehdot. Yksi suositeltava formaatti on 
uusi HTML5:een suunniteltu avoin webM, jonka asetukset löytyvät uusimmassa OpenShotin 
versiossa 1.3 suoraan yksinkertainen-valikosta. Esimerkiksi Youtube käyttää tätä Googlen 
sponsoroimaa laadukasta formaattia, mutta ihan kaikkialle vvebM-päätteiset tiedostot eivät 
välttämättä vielä kelpaa. WebM edellyttää vähintään 0.6 versiota FFMpeg-koodausohjelmasta, 
joka uusimmissa Ubuntuissa (10.10 alkaen) tulee mukana. 

Paina lopuksi Vie videoksi, ja OpenShot tekee videon tiedostoksi, jota voit katsella 
videosoitinohjelmilla ja jonka voit ladata verkkoon. 

VINKKEJÄ PIDEMMÄLLE EHTINEILLE 



Koska Kinon sekä OpenShotin äänenkäsittelyominaisuudet ovat hyvin rajalliset, kannattaa 
mahdolliset äänityöt tehdä Audacity-ohjelmalla. Voit tallentaa Kinosta kaapatun videon 
ääniraidan wav-tiedostona ja avata sen muokattavaksi Audacityssä. Huomaa ettei tällöin 
kannata muuttaa äänitiedoston kestoa, jos siis haluat liittää äänen takaisin kuvaan. Voit tuoda 
muokatun, wav-muotoon tallennetun äänitiedoston projektiisi Kinon äänisuotimen dubbaus- 
toiminnon avulla, joka löytyy tehosteista. Tämän jälkeen sinun on vielä tallennettava elokuva 
uuden ääniraidan kanssa. 

Äänen työstäminen Audacityssä on hyödyllistä silloin jos haluat nostaa äänen tasoja tai tehdä 
vaativamman mixauksen esimerkiksi musiikista, tehosteäänistä ja puheesta. Huomaa, että voit 
viedä Audacityssä työstämäsi äänen myös OpenShotiin. Käytännössä tämä tarkoitaa sitä, että 
käytössäsi on erillinen ääniraita, joka sinun tulee uudelleen synkata kuvan kanssa. Työprosessi on 
jossain määrin työläs, mutta ei mahdoton. 

Video-ohjelman lopputulokseen vaikuttaa kuvan ja äänen lisäksi myös paljon graafinen ilme 
(tekstin fontit, logot, graafiset esitykset jne). Voit halutessasi työstää grafiikoita Gimpillä tai 
Inkscapellä. Inkscape on integroitu OpenShotiin ja pääset ohjelmaan suoraan kun valitset 
yksinkertaisesta otsikkoeditorista kohdan käytä laajempaa editoria. Inkscapen oppaan löydät 
FLOSS manualsin sivulta http://fi.flossmanuals.net/lnkscape . 

JULKAISU 

11. JULKAISEMINEN VERKOSSA 

12. JAKELU JA JAKAMINEN 

11. 



JULKAISEMINEN VERKOSSA 



Kun ohjelmasi on valmis, voit ladata sen verkkoon ja julkaista eri kanavilla. 
Julkaisukäytäntöjä on kahdentyyppisiä: 

1. Lataaminen. Voit ladata ja julkaista ohjelman palvelussa, joka tarjoaa videollesi palvelintilaa 
(video hosting). Tällaisia palveluja ovat mm. YouTube, Vimeo, Archive.org ja suomalainen Stadi. TV 
ja ne edellyttävät, että olet rekisteröitynyt palveluun ennen käyttöä. Rekisteröityneillä käyttäjille 
syntyy näissä palveluissa usein oma "kanava" tai sivu. Monelle tämä jo riittää ohjelmien 
julkaisuympäristöksi. 

2. Upottaminen. Kun videosi on ladattu, voit palvelun tarjoaman upotus (embed)-koodin avulla 
julkaista videon myös muissa verkkopalveluissa, esimerkiksi WordPress- tai Drupal-sivustolla - tai 
vaikkapa Facebookissa. Upottamalla julkaiseminen on siksi kätevää, että se ei vie palvelintilaa 
omalta sivultoltasi. Lisäksi ohjelmasi näkyy nyt verkkopalvelussa, jonka ulkoasun voit määrittää 
itse. 

Kuvaamme ohessa videon lataamisen Vimeo- ja Stadi.TV -palveluihin sekä esimerkkejä 
upottamisesta eri sisältösivustoille. 

VIDEON LATAAMINEN VIMEOON 



Suositeltava tapa julkaista ohjelma on ladata se Vimeoon (www.vimeo.com), josta voit embedata 
(upottaa) videon eri sivustoille. 

Kun olet rekisteröitynyt käyttäjäksi voit kirjautua palveluun. Napsauta etusivun linkkiä Upload a 
video. 



Upload a video 



Napsauta seuraavalla sivulla linkkiä Choose a file to upload... 



Choose a file to upload... 



Valitse kovalevyltäsi video, jonka tahdot ladata, ja napsauta Avaa. Odota videon latautumista. 



vid4>o-2t]Q-l2-?Q 20 ™.i«.1gp i : . -.-,-T 

1.75MB «f 2,70*16 (97.44KB/*) MlMllI remaining 



Napsauta nyt linkkiä Go to video.. 



Finished upload ing! Go to video 



Joudut luultavasti odottelemaan jonkin aikaa Vimeon prosessoidessa videotasi. 



UVaiting in iin* 

Fhii vide-o l start cenvsrting in apprcvimite j l)J;iä;il. ioj rar leavs rh s pac* ard viii *meA you 
whtn this vide-n is re-adv for n at:hing. 

•knM flu» pnsinbsf* ars rnsvsd te (h* front sf thit fcn* and »v«r h«v« to *ait. 

Upottaminen Vimeosta V/ordPressiin 

Kun video on latautunut ja näet sen ruudulla, valitse ylhäällä olevasta Tools-valikosta Embed 
This Video. 



Upload ToöIs Explore Help 



For this parjs: 
Settings 



Embed Thts Video 



• 



Subfcnptiön Manager 



Kopioi kohdassa Get the embed code oleva koodi. 



Embed this video 



ne w? This is our new embed wde which supports iP^d, iPhone., Flash 
and beyornd. Drjn'tlike cfriange? Usethe olrJ embed code instead. 

Get the embed code 




Prev*ewthe embedded video 

Q Tmxt Ihk will b« shown &ne+ tfrib*dd*d' 
Cu s to mi: e embed option* 

Control your player with Vimeo Plus d^p 



Mene nyt omaan Wordpress-blogiisi. Paina Uusi artikkeli -nappia. 



Uusi artikkeli t 



Liitä nyt kopioimasi koodi VVordpressin editoriin. 

Lisaa uusi artikkeli 



Videoit! 



SiMA-ä** H CD ; 1 O 4 
b ML b-quta Uti inc 



ui i li o>ii Hra nk.utuettki hja iuljaTiöi 



«ifrM* trC-"li"|: .■'/). Ihvhi .uitihi: . . i - - / . 1 1 1 h 1 1 .- L 1 1 1 : :SM 1' wrllh-''-.U' limjlil -" i.i:i" h nurAt nlm -Vi 1 .-. 

■ :/i fT a ^o-:--:p h ra f* Tri 1p : //yi rraKi . •: orn/l BDLfWfr>TBFti ■ :■ fr o m ■: i h r* f-*-' M < p : //ii n>*o .corn 
/ufarEDB94£fi"^raAH TnFnn-:/i> on o hr u r- Ti t lp : //\i m u n . ■: cm " > V m u □ ■: /i> . </p> 



Paina Julkaise. 

Huom! VVordPressin tarjoama ilmainen palvelin (wordpress.com) ei salli upotuskoodin lisäämistä. 
Tämä toiminto onnistuu siis vain silloin, jos sinulla on VVordPress asennettuna omalle palvelimelle. 

Upottamisen sijaan voit ladata video-ohjelman myös suoraan esim. VVordPress-pohjaiselle 
sivustolle, jos palvelimesi sallii sen. Tällöin VVordPressiin pitää ensin ladata ja asentaa esim. Flovv 
Player -mediasoitin-plugin. 

Upottaminen muille sivustoille 

Verkkopalveluihin ja julkaisualustoihin luodaan jatkuvasti parempia keskinäisiä rajapintoja, joiden 
avulla videoiden upottaminen helpottuu. Sinulle ehkä onkin jo tuttua esimerkiksi YouTube-videon 
jakaminen Facebookissa, joka tapahtuu yksinkertaisesti valitsemalla videon alta "Jaa" ja 
napauttamalla avautuvassa kentässä Facebookin kuvaketta. 

Avoimissa sisällönhallintajärjestelmissä, kuten Drupal ja Joomla, on upottaminen myös helppoa. 
Drupal 6:lla toteutettuun sivustoon upottaminen tapahtuu siististi valitsemalla sisällön editointiin 
varatusta kentästä html-näkymä (Edit html source) ja liimaamalla Vimeon tai YouTuben 
embed-koodi toivomaasi kohtaan. 

Yhteensopivuus vaihtelee ohjelmistoversioittain, joten varaudu kokeilemaan ja kenties etsimään 
lisätietoja sisällönhallintajärjestelmän foorumeilta. 

OHJELMAN JULKAISU STADI.TV-PALVELUSSA 



YouTuben, Vimeon ja muiden kansainvälisten videopalvelujen lisäksi tarjolla on myös kotimaisia 
vaihtoehtoja. Esimerkkimme kuvaa ohjelman lataamisen Stadi. TV-palveluun, joka on 
helsinkiläisiltä helsinkiläisille suunnattu yhteisöllinen videopalvelu. 

Lisätäksesi Video-ohjelmasi palveluun, sinun tulee ensin rekisteröityä Stadi. tv:n käyttäjäksi. 

9 stadi.™ , e^^ra t^^m i 

Käyttäjätili 

MyW " W ™*' 1 




Kun olet luonut uuden käyttäjätilin, voit kirjautua sähköpostiisi lähetetyllä salasanalla. 

Jotta voit ladata video-ohjelmasi Stadi. tv:een, sinun on vielä ensin liityttävä johonkin ryhmään. 
Avoin.Stadi.TV on kaikille avoin ryhmä. Voit liittyä siihen napsauttamalla "Join". 

Graups 




Kun olet liittynyt ryhmään, napsauta kuvaketta "julkaise", minkä jälkeen napsauta "Lisää video". 
Valitse tiedosto koneeltasi (useimmat formaatit käyvät, sillä palvelu konvertoi tiedostot) ja 
napsauta "Upload". Videon latautuessa palvelimelle täytä ohjelmatiedot ja lataa videolle 
tunnuskuva (joka on yleensä still-kuva videosta). 




Kuvaus 

■ / i s i= j — • m 



Kun olet täyttänyt kaikki tarvittavat tiedot, ja kun video on latautunut palvelimelle, napsauta 
"Tallenna". 



12. JAKELU JA JAKAMINEN 



Ohjelmasi on nyt valmis ja julkaistu! Tv- ja elokuvatuotannossa puhutaan ohjelmien ja elokuvien 
levittämisestä ja jakelusta. Yhteisöllisen ja sosiaalisen median maisemassa keskeinen käsite on 
jakaminen. 

Ohjelma kannattaa jakaa usealla sivustolla yhdistämällä videopalvelujen ja muiden sisältösivujen 
mahdollisuuksia. Palvelut tarjoavat RSS-syötteen, jonka avulla katsojat voivat tilata ohjelmasi ja 
jolla voit itse viestiä uusista päivityksistä toisilla sivustoilla, esimerkiksi Miro-palvelun 
ohjelmalistauksissa. 

METADATA 



Ohjelmaan kannattaa julkaisun yhteydessä lisätä metadataa. Metadata on tietoa tiedosta, tapa 
kuvata ohjelman sisältöä: metadata vastaa kysymyksiin kuten mitä, missä, milloin? ja sen avulla 
voi antaa katsojalle hyödyllistä tietoa ohjelman tyypistä ja tyylistä. Palveluista löytyy 
tekstikentät metadatan syöttöön: esimerkiksi VVordPress-sivuilla näitä ovat sivustolle luodut 
kategoriat ja vapaasti syötettävät tagit eli avainsanat. 

Netin videopalvelut ovat suuria tietokantoja, joista halutun sisällön löytäminen voi olla vaikeaa. 
Hyvän metadatan avulla ohjelman löytävät verkosta katsojien lisäksi myös sen mahdolliset uudet 
käyttäjät. 

OHJELMAN CREATIVE COMMONS -LISENSOINTI 



Myös ohjelman lisenssi on tärkeää metadataa ja siksi on suositeltavaa käyttää siihen 
tarkoitukseen kehitettyjä ratkaisuja ja palveluja. Voit valita sopivan yhdestätoista erilaisesta 
Creative Commons -lisenssistä sivulta http://creativecommons.fi/lisenssit/valitse-lisenssi/ 

Kohdassa Haluatko lisenssisi koskevan myös kaupallista toimintaa voit sallia tai kieltää 
lisenssin käytön myös kaupalliseen toimintaan. 

Kohdassa Salli teoksesi muokkaaminen voit sallia tai kieltää teoksen muokkaamisen. Voit 
sallia teoksen muokattujen versioiden julkaisemisen myös ainoastaan siinä tapauksessa, että 
muokkaaja jakaa teoksen samoilla ehdoilla. 

Kohdassa Lisenssisi oikeusjärjestelmä voit valita lisenssin oikeusjärjestelmäksi kansainvälisen, 
suomalaisen tai jonkin muun maan oikeusjärjestelmän. 

Lopuksi voit täyttää kohtaan Lisätietoa teoksesi tiedot ja napsauttaa Valitse lisenssi -nappia. 
Näkyviin tulee lisenssi, jonka voit liittää teokseesi. 




Tämän teosteoksen käyttöoikeutta koskee Creative Commons Nimeä-Epäkaupallinen-Tarttuva 
3 0 Muokkaamaton-lisenssi 



LIITTEET 

13. TÄSTÄ OPPAASTA 

14. LISENSSI 



13 . TASTA OPPAASTA 



Tämä käyttöopas on tuotettu FLOSS Manuals -dokumentaatiovvikissä. Toteuttajina oli työryhmä 
Emmi Vainio, Kalle Kuisma, Tomi Toivio ja Minna Tarkka ja piirroskuvituksesta vastasi Tytti 
Viljanen. 

Suomenkielinen FLOSS Manuals löytyy osoitteesta: http://fi.flossmanuals.net . Jos sinulla on 
parannusehdotuksia tähän oppaaseen, voit päivittää sitä vapaasti vvikissä. 

FLOSS Manuals on opaskirjasto ja dokumentaatiovviki vapaille ja avoimen lähdekoodin ohjelmille. 
Alussa palvelu oli tarjolla vain englanniksi, mutta nyt se on lokalisoitu myös suomeksi, ranskaksi, 
persiaksi ja hollanniksi. 

Lyhenne FLOSS tulee sanoista Free/Libre/Open Source Software. Suomeksi lyhenne käännetään 
yleensä sanoiksi Vapaat ja Avoimen Lähdekoodin Ohjelmat eli VALO. FLOSS Manualsin voisi siis 
suomentaa VALO-käyttöohjeiksi. 

Vapaan ohjelman tunnusmerkit ovat neljä perusvapautta (joiden numerointi aloitetaan yleisen 
ohjelmointitavan mukaan nollasta): 

• vapaus 0: ohjelmaa saa käyttää mihin tahansa tarkoitukseen 

• vapaus 1: ohjelman toteutustapaa saa tutkia, ja ohjelmaa saa muokata omien tarpeiden 
mukaiseksi 

• vapaus 2: ohjelman kopioita saa jakaa edelleen lähimmäisen auttamiseksi 

• vapaus 3: ohjelman muokattuja versioita saa jakaa muille, niin että niistä on hyötyä koko 
yhteisölle. 

FLOSS Manuals tarjoaa vapaille ohjelmille vapaita käyttöoppaita, jotka julkaistaan ilmaiseksi 
useimpien ohjelmien käyttämän GNU GPL -lisenssin alla. 

Uusi käyttöopas tuotetaan usein kirjapyrähdyksessä, jossa ohjelmasta kiinnostuneet ihmiset 
kokoontuvat kirjoittamaan käyttöopasta. Kirjapyrähdys voi usein tuottaa uuden käyttöoppaan 
muutamassa päivässä. 

FLOSS Manuals -verkosto on saanut maineen laadukkaan dokumentaation tuottajana. Sitä 
tukevat avainprojektit, kuten One Laptop Per Child ja Internet Archive . Kieliyhteisö laajenee 
nopeasti, käyttöoppaita käännetään nyt yli kahdellekymmenelle kielelle. 



DOKUMENTAATION TARVE 



Vapaiden ja avoimen ohjelmien maailmassa on paljon ohjelmoijia. Usein teknisistä kirjoittajista on 
kuitenkin pulaa. Yleisen vitsin mukaan uusi käyttäjä yrittää käyttää avoimen lähdekoodin 
ohjelmaa, mutta häntä neuvotaan ohjelman keskustelupalstalla tai postilistalla lukemaan 
lähdekoodia. 

Tämän vuoksi tarvitsemme FLOSS Manualsia. Dokumentointi ja tekninen kirjoittaminen on se 
alue, joka on toistaiseksi ollut heikoin avoimen lähdekoodin yhteisössä. 

Ihannetilanteessa dokumentaatio vastaa tavallisten käyttäjien taitotasoa. Loppukäyttäjä ei 
luultavasti ole kiinnostunut käytetyn ohjelmointikielen hienouksista tai vastaavista teknisistä 
seikoista, jotka ovat äärimmäisen kiehtovia kehittäjille. Käyttäjä tahtoo käyttää ohjelmaa. 

Niinpä dokumentaatiossa käytetyn kielen tulisi olla ymmärrettävää käyttäjille. Sitä ei tulisi 
kirjoittaa ohjelmointigurujen teknisellä jargonilla, kaikki dokumentaatio tulisi kirjoittaa henkilölle, 
joka ei ole opiskellut tietojenkäsittelytiedettä, mutta tahtoo tuottaa ohjelmiston avulla jotain. 

Tarvitsemme FLOSS Manualsin kaltaisen vvikin rakentaaksemme sillan koodaajan, dokumentoijan 
ja käyttäjän välille. 



KÄYTTÄJIEN JA KIRJOITTAJIEN YHTEISÖN LUOMINEN 



Pelkkä käyttöoppaan suomentaminen ei riitä. Sitä täytyy jatkuvasti päivittää, laajentaa ja 
lokalisoida sopimaan paikallisiin olosuhteisiin. Tämän vuoksi jokainen FLOSS Manualsin lokalisaatio 
tarvitsee kirjoittajien ja lukijoiden yhteisöä. 

Erilaisia osallistujia tarvitaan: uusia ohjelmien käyttäjiä ja pitkän linjan harrastajia, teknisiä 
kirjoittajia, kehittäjiä, graafikoita, kääntäjiä, lokalisoijia, oikolukijoita... Kuka tahansa voi osallistua 
FLOSS Manualsin kehittämiseen. 

VVikiin pohjautuva yhteistyö merkitsee sitä, että lukemattomien käyttäjien pienistä lisäyksistä 
muodostuu valtava määrä sisältöä. 

FLOSS Manuals tahtoo antaa kaikille vvikiin osallistuneille kunnian kirjoituksistaan, minkä vuoksi 
kirjoittajia pyydetään rekisteröitymään omalla nimellään. 

FLOSS Manuals pyrkii luomaan ratkaisun uuden käyttäjän kohtaamaan ongelmaan: mistä löydän 
käyttöohjeen tälle ohjelmalle? 



SUOMENKIELINEN FLOSS MANUALS 



FLOSS Manualsin suomenkielinen lokalisaatio on avattu vuonna 2009. Tavoitteenamme on sekä 
suomentaa englanninkielisen sivuston käyttöohjeita että aloittaa uusien käyttöoppaiden 
kirjoittaminen Suomessa. Järjestämme käyttöoppaiden pohjalta myös työpajoja. 

FLOSS Manualsin lokalisaatiosta vastaa Mediakulttuuriyhdistys m-cult . Lokalisaatio on toteutettu 
osana Medios- projektia, jossa keskitytään tukemaan avoimen lähdekoodin audiovisuaalisten 
työkalujen käyttöä kansalaismedian tuottamiseen. Osaprojektissa luomme työpajoja koulujen, 
kansalaismediakeskusten ja erilaisten käyttäjäyhteisöjen kanssa. Tarkoituksena on tuoda uusia 
käyttäjiä ja kirjoittajia avoimen lähdekoodin yhteisöön. 



medios 



Suomen FLOSS Manuals on toteutunut osana Euroopan Sosiaalirahaston ja Uudenmaan ELY- 
keskuksen rahoittamaa osallistuvan ja sosiaalisen median Medios-projektia. Medios-projektin 
osarahoittajana on myös Helsingin Kulttuurikeskus. Metropolia Ammattikorkeakoulun 
koordinoiman projektin toteuttajia ovat lisäksi Helsingin Kaupunginteatteri ja m-cult. 



Euroopan unioni 
Euroopan sosiaalirahasto 



Vipuvoimaa 

EU:lta 



Elinkeino-, liikenne- ja 
ympäristökeskus 



14 - LISENSSI 



Joidenkin tämän oppaan osien pohjana on käytetty Creative Commons Attribution Share Alike - 
lisensoituja VVikipedian artikkeleita. Creative Commons ja GNU GPL -lisenssien samankaltaisuus 
mahdollistaa materiaalin uudelleenkäytön GPL-lisenssin alla. 

Kaikki kappaleet ovat kirjoittajien tekijänoikeuden alaisia. Jos muuten ei sanota, kaikki luvut tässä 
käyttöoppaassa on lisensoitu GNU General Public License version 2 mukaisesti. 

Tämä dokumentaatio on vapaata dokumentaatiota: voit jakaa sitä eteenpäin ja/tai muokata sitä 
Free Software Foundationin GNU General Public License mukaisesti; joko lisenssin version 2, tai 
(tahtoessasi) minkä tahansa myöhemmän version. 

Dokumentaatiota jaellaan siinä toivossa, että se on käyttökelpoisa, mutta ILMAN MITÄÄN 
TAKUUTA; ilman edes MYYTÄ VYYDEN tai TIETTYYN KÄYTTÖÖN SOPIVUUDEN oletettua takuuta. 
Katso lisätietoja GNU General Public Licensestä. 

Tämän dokumentaation mukana olisi pitänyt tulla kopio GNU General Public Licensestä, mikäli 
sitä ei tullut kirjoita osoitteeseen Free Software Foundation, Inc., 51 Franklin Street, Fifth Floor, 
Boston, MA 02110-1301, USA. 

Version 2, June 1991 



Copyright (C) 1989, 1991 Free Software Foundation, Inc. 
51 Franklin Street, Fifth Floor, Boston, MA 02110-1301, USA 

Everyone is permitted to copy and distribute verbatim copies 
of this license document, but changing it is not allovved. 

Preamble 

The licenses for most software are designed to take away your freedom to share and change it. 
By contrast, the GNU General Public License is intended to guarantee your freedom to share and 
change free software--to make sure the software is free for ali its users. This General Public 
License applies to most of the Free Software Foundation's software and to any other program 
whose authors commit to using it. (Some other Free Software Foundation software is covered by 
the GNU Lesser General Public License instead.) You can apply it to your programs, too. 

When we speak of free software, we are referring to freedom, not price. Our General Public 
Licenses are designed to make sure that you have the freedom to distribute copies of free 
software (and charge for this service if you wish), that you receive source code or can get it if 
you want it, that you can change the software or use pieces of it in new free programs; and that 
you know you can do these things. 

To protect your rights, we need to make restrictions that forbid anyone to deny you these rights 
or to ask you to surrender the rights. These restrictions translate to certain responsibilities for 
you if you distribute copies of the software, or if you modify it. 

For example, if you distribute copies of such a program, whether gratis or for a fee, you must 
give the recipients ali the rights that you have. You must make sure that they, too, receive or 
can get the source code. And you must show them these terms so they know their rights. 

We protect your rights with two steps: (1) copyright the software, and (2) offer you this license 
which gives you legal permission to copy, distribute and/or modify the software. 

Also, for each author's protection and ours, we want to make certain that everyone understands 
that there is no warranty for this free software. If the software is modified by someone else and 
passed on, we want its recipients to know that what they have is not the original, so that any 
problems introduced by others will not reflect on the original authors' reputations. 

Finally, any free program is threatened constantly by software patents. We wish to avoid the 
danger that redistributors of a free program will individually obtain patent licenses, in effect 
making the program proprietary. To prevent this, we have made it clear that any patent must 
be licensed for everyone's free use or not licensed at ali. 

The precise terms and conditions for copying, distribution and modification follow. 

TERMS AND CONDITIONS FOR COPYING, DISTRIBUTION AND MODIFICATION 

0. This License applies to any program or other work which contains a notice placed by the 
copyright holder saying it may be distributed under the terms of this General Public License. The 
"Program", below, refers to any such program or work, and a "work based on the Program" 
means either the Program or any derivative work under copyright law: that is to say, a work 
containing the Program or a portion of it, either verbatim or with modifications and/or translated 
into another language. (Hereinafter, translation is included without limitation in the term 
"modification".) Each licensee is addressed as "you". 

Activities other than copying, distribution and modification are not covered by this License; they 
are outside its scope. The act of running the Program is not restricted, and the output from the 
Program is covered only if its contents constitute a work based on the Program (independent of 
having been made by running the Program). VVhether that is true depends on what the Program 
does. 

1. You may copy and distribute verbatim copies of the PrograrrTs source code as you receive it, 
in any medium, provided that you conspicuously and appropriately publish on each copy an 
appropriate copyright notice and disclaimer of vvarranty; keep intact ali the notices that refer to 
this License and to the absence of any vvarranty; and give any other recipients of the Program a 
copy of this License along vvith the Program. 

You may charge a fee for the physical act of transferring a copy, and you may at your option 
offer vvarranty protection in exchange for a fee. 

2. You may modify your copy or copies of the Program or any portion of it, thus forming a vvork 
based on the Program, and copy and distribute such modifications or vvork under the terms of 
Section 1 above, provided that you also meet ali of these conditions: 

a) You must cause the modified files to carry prominent notices stating that you changed 
the files and the date of any change. 

b) You must cause any vvork that you distribute or publish, that in vvhole or in part 
contains or is derived from the Program or any part thereof, to be licensed as a vvhole at 
no charge to ali third parties under the terms of this License. 

c) If the modified program normally reads commands interactively vvhen run, you must 
cause it, vvhen started running for such interactive use in the most ordinary vvay, to print 
or display an announcement including an appropriate copyright notice and a notice that 
there is no vvarranty (or else, saying that you provide a vvarranty) and that users may 
redistribute the program under these conditions, and telling the user hovv to vievv a copy of 
this License. (Exception: if the Program itself is interactive but does not normally print such 
an announcement, your vvork based on the Program is not required to print an 
announcement.) 

These requirements apply to the modified vvork as a vvhole. If identifiable sections of that vvork 
are not derived from the Program, and can be reasonably considered independent and separate 
vvorks in themselves, then this License, and its terms, do not apply to those sections vvhen you 
distribute them as separate works. But vvhen you distribute the same sections as part of a 
vvhole vvhich is a vvork based on the Program, the distribution of the whole must be on the terms 
of this License, vvhose permissions for other licensees extend to the entire vvhole, and thus to 
each and every part regardless of vvho wrote it. 

Thus, it is not the intent of this section to claim rights or contest your rights to vvork vvritten 
entirely by you; rather, the intent is to exercise the right to control the distribution of derivative 
or collective vvorks based on the Program. 

In addition, mere aggregation of another vvork not based on the Program vvith the Program (or 
vvith a work based on the Program) on a volume of a Storage or distribution medium does not 
bring the other vvork under the scope of this License. 

3. You may copy and distribute the Program (or a vvork based on it, under Section 2) in object 
code or executable form under the terms of Sections 1 and 2 above provided that you also do 
one of the follovving: 

a) Accompany it vvith the complete corresponding machine-readable source code, which 
must be distributed under the terms of Sections 1 and 2 above on a medium customarily 
used for software interchange; or, 

b) Accompany it vvith a vvritten offer, valid for at least three years, to give any third party, 
for a charge no more than your cost of physically performing source distribution, a 
complete machine-readable copy of the corresponding source code, to be distributed under 
the terms of Sections 1 and 2 above on a medium customarily used for software 
interchange; or, 

c) Accompany it with the information you received as to the offer to distribute 

corresponding source code. (This alternative is allovved only for noncommercial distribution 
and only if you received the program in object code or executable form vvith such an offer, 
in accord vvith Subsection b above.) 

The source code for a vvork means the preferred form of the vvork for making modifications to 
it. For an executable vvork, complete source code means ali the source code for ali modules it 
contains, plus any associated interface definition files, plus the scripts used to control compilation 
and installation of the executable. Hovvever, as a special exception, the source code distributed 
need not include anything that is normally distributed (in either source or binary form) vvith the 
major components (compiler, kernel, and so on) of the operating system on vvhich the executable 
runs, unless that component itself accompanies the executable. 

If distribution of executable or object code is made by offering access to copy from a designated 
place, then offering equivalent access to copy the source code from the same place counts as 
distribution of the source code, even though third parties are not compelled to copy the source 
along vvith the object code. 

4. You may not copy, modify, sublicense, or distribute the Program except as expressly provided 
under this License. Any attempt othervvise to copy, modify, sublicense or distribute the Program 
is void, and vvill automatically terminate your rights under this License. Hovvever, parties vvho 
have received copies, or rights, from you under this License vvill not have their licenses 
terminated so long as such parties remain in full compliance. 

5. You are not required to accept this License, since you have not signed it. Hovvever, nothing 
else grants you permission to modify or distribute the Program or its derivative vvorks. These 
actions are prohibited by lavv if you do not accept this License. Therefore, by modifying or 
distributing the Program (or any vvork based on the Program), you indicate your acceptance of 
this License to do so, and ali its terms and conditions for copying, distributing or modifying the 
Program or vvorks based on it. 

6. Each time you redistribute the Program (or any vvork based on the Program), the recipient 
automatically receives a license from the original licensor to copy, distribute or modify the 
Program subject to these terms and conditions. You may not impose any further restrictions on 
the recipients' exercise of the rights granted herein. You are not responsible for enforcing 
compliance by third parties to this License. 

7. If, as a consequence of a court judgment or allegation of patent infringement or for any other 
reason (not limited to patent issues), conditions are imposed on you (vvhether by court order, 
agreement or othervvise) that contradict the conditions of this License, they do not excuse you 
from the conditions of this License. If you cannot distribute so as to satisfy simultaneously your 
obligations under this License and any other pertinent obligations, then as a consequence you 
may not distribute the Program at ali. For example, if a patent license vvould not permit royalty- 
free redistribution of the Program by ali those vvho receive copies directly or indirectly through 
you, then the only vvay you could satisfy both it and this License vvould be to refrain entirely 
from distribution of the Program. 

If any portion of this section is held invalid or unenforceable under any particular circumstance, 
the balance of the section is intended to apply and the section as a vvhole is intended to apply in 
other circumstances. 

It is not the purpose of this section to induce you to infringe any patents or other property right 
claims or to contest validity of any such claims; this section has the sole purpose of protecting 
the integrity of the free software distribution system, vvhich is implemented by public license 
practices. Many people have made generous contributions to the vvide range of software 
distributed through that system in reliance on consistent application of that system; it is up to 
the author/donor to decide if he or she is willing to distribute software through any other system 
and a licensee cannot impose that choice. 

This section is intended to make thoroughly clear what is believed to be a consequence of the 
rest of this License. 

8. If the distribution and/or use of the Program is restricted in certain countries either by 
patents or by copyrighted interfaces, the original copyright holder vvho places the Program under 
this License may add an explicit geographical distribution limitation excluding those countries, so 
that distribution is permitted only in or among countries not thus excluded. In such case, this 
License incorporates the limitation as if vvritten in the body of this License. 

9. The Free Software Foundation may publish revised and/or new versions of the General Public 
License from time to time. Such new versions will be similar in spirit to the present version, but 
may differ in detail to address new problems or concerns. 

Each version is given a distinguishing version number. If the Program specifies a version number 
of this License which applies to it and "any later version", you have the option of following the 
terms and conditions either of that version or of any later version published by the Free 
Software Foundation. If the Program does not specify a version number of this License, you may 
choose any version ever published by the Free Software Foundation. 

10. If you wish to incorporate parts of the Program into other free programs whose distribution 
conditions are different, write to the author to ask for permission. For software which is 
copyrighted by the Free Software Foundation, write to the Free Software Foundation; we 
sometimes make exceptions for this. Our decision will be guided by the two goals of preserving 
the free status of ali derivatives of our free software and of promoting the sharing and reuse of 
software generally. 

NO VVARRANTY 

11. BECAUSE THE PROGRAM IS LICENSED FREE OF CHARGE, THERE IS NO VVARRANTY FOR THE 
PROGRAM, TO THE EXTENT PERMITTED BY APPLICABLE LAW. EXCEPT WHEN OTHERVVISE 
STATED IN WRITING THE COPYRIGHT HOLDERS AND/OR OTHER PARTIES PROVIDE THE 
PROGRAM "AS IS" VVITHOUT VVARRANTY OF ANY KIND, EITHER EXPRESSED OR IMPLIED, 
INCLUDING, BUT NOT LIMITED TO, THE IMPLIED VVARRANTIES OF MERCHANTABILITY AND 
FITNESS FOR A PARTICULAR PURPOSE. THE ENTIRE RISK AS TO THE QUALITY AND 
PERFORMANCE OF THE PROGRAM IS VVITH YOU. SHOULD THE PROGRAM PROVE DEFECTIVE, 
YOU ASSUME THE COST OF ALL NECESSARY SERVICING, REPAIR OR CORRECTION. 

12. IN NO EVENT UNLESS REQUIRED BY APPLICABLE LAW OR AGREED TO IN WRITING WILL ANY 
COPYRIGHT HOLDER, OR ANY OTHER PARTY WHO MAY MODIFY AND/OR REDISTRIBUTE THE 
PROGRAM AS PERMITTED ABOVE, BE LIABLE TO YOU FOR DAMAGES, INCLUDING ANY 
GENERAL, SPECIAL, INCIDENTAL OR CONSEQUENTIAL DAMAGES ARISING OUT OF THE USE OR 
INABILITY TO USE THE PROGRAM (INCLUDING BUT NOT LIMITED TO LOSS OF DATA OR DATA 
BEING RENDERED INACCURATE OR LOSSES SUSTAINED BY YOU OR THIRD PARTIES OR A 
FAILURE OF THE PROGRAM TO OPERATE WITH ANY OTHER PROGRAMS), EVEN IF SUCH HOLDER 
OR OTHER PARTY HAS BEEN ADVISED OF THE POSSIBILITY OF SUCH DAMAGES. 

END OF TERMS AND CONDITIONS 

